Itxura guztien kontra | Artitz Guggenheim Bilbao\nGizakia | Giza gorputza | Heriotza | Arte afrikarra | Artea eta gizartea | Artea eta historia | Artea eta identitatea | Artea eta kirola | Artea eta musika | Artea eta politika | Artea eta emozioa | Eragin artistikoa | Ibilbide artistikoa | Esperimentazio artistikoa | Kritika | Sorkuntza artistikoa | Gainazala | Kolorea | Materiala | Tamaina | Erretratua eta autorretratua | Kapitalismoa | Kontsumoa | Herri-kultura | New York | Hip hop | Jazz | Andy Warhol | Dualtasuna | Sentimenduak | Arrazakeria | Esklabotza | Indarkeria\nArte Figuratiboa | Arte Garaikidea | Arte Kontzeptuala | Kaleko Artea | Neoespresionismoa | Pop Artea\nGrafitia | Komikia | Pintura | Pintura (olio-pintura) | Serigrafia\nNi Bruto banintz,\nEta Bruto Antonio balitz, barrena asaldaraziko lizuekeen\nAntonio bat legoke eta mihi bana\njarriko lukeena Zesarren zauri bakoitzean\nErromako harriak berak ere\nerrebolta eta mutinera mugiarazteko.\n—William Shakespeare, Julio Zesar1\nJean-Michel Basquiat artista aitzindaria izan zen eta, aurreikuspen ororen aurka, bere arte-jardueran eguneroko bizimoduari, ezagutzari eta mitoari itzuri egiten jakin zuen2. Ez zen soilik kale-edo grafiti-artista izan, baizik eta baita funtsezko figura bat ere XX. mendearen bigarren erdialdean; izaera horrek indarrean segitzen du gaur egun ere. 1988ko abuztuaren 12an era goiztiar eta tragiko batean hil eta gutxira, “Estatu Batuetako benetako lehen artista beltz garrantzitsu” bezala aipatu zuen Anthony Haden-Guest-ek3. Alabaina, geroago Richard D. Marshall-ek aipatuko zuen bezala, “artista beltza”, “80ko hamarkadako artista” edo “hilotz polita” bezalako kategoriak ez dira egokiak Basquiat deskribatzeko4. Haren obrak islatu egiten du 1980ko hamarkadako Lower Manhattan aldeko artearen mundua, eta zeharo garaikide eta gaur-gaurkoa izaten segitzen du gainera.\nGaur egun, badirudi inoiz baino eskaera handiagoa dagoela Basquiaten inguruan. Hil zenetik dagoeneko hogeita bost urte baino gehiago igaro diren arren, egin zuen lanak arreta handia erakartzen du oraindik ere, bai artearen merkatuan —horren erakusgarri ditugu enkanteetan haren obrengatik ordaintzen diren prezioak, markak ezartzen baitituzte— bai herri-kulturan, garatu zuen arte-jarduerak eta estetika zeharo bereziak interesa pizten segitzen dute eta. Egin zituen obrak modernitate klasikoaren maisulanen artean daude; horrenbestez, gerraosteko artista handien klubeko kide da. Basquiaten artea hain da berezia ezen, sarritan, Edvard Munch, Andy Warhol, Gerhard Richter eta Cy Twombly bezalako artista handien parean jartzen baita. Gainera, artista gazteagoen belaunaldientzako inspirazio-iturri ere izan dira beraren obrak, tartean, eta nabarmenenak aipatzearren, Rashid Johnson-entzat, Jose Parla-rentzat eta Oscar Murillo-rentzat.\nZer da, baina, lilura eta inspirazioa sorrarazten segitzen duena: haren arte-ibilbide guztiz bizkorra, egin zituen obrek merkatuan duten balio handia, edo heriotza goiztiarra? Edo, besterik gabe, egin zuen arteari zor zaio hori? Egon Schiele bezala, Basquiat artista emankorra izan zen, eta obra itzela sortu zuen hamarkada baino laburragoko epean, guztira mila koadro inguru eta bi mila marrazkitik gorako inbentarioa osatu baitzuen. Eta tentagarria bada ere, saihestu egin behar dugu Basquiat artearen Jimi Hendrix balitz bezala deskribatzea5. Azken batean, zein neurritaraino du garrantzia artista baten goiztiartasunak, azkartasunak eta produzitutako obraren bolumenak? Egin zituen karga sinboliko itzeleko irudi sutuetan, Basquiatek bizitasun handiz ekin zion kapitalismoaren, desberdintasunaren eta arrazakeriaren kontra borrokatzeari. Obretan erabiltzen zituen idazkun, hitz eta terminoetan esangura eta sinbolo ezkutuak aurki daitezke: “SOAP” (xaboia), zuritzeari buruzko aipamena, “FOOL©” (ergela), entertainer beltzaren tragediaren aipamena edo “COTTON©” (kotoia), esklabotasunaren aipamen gisa. Bere obretarako inspirazioa hierarkia inposatuaren salaketa indartsuetan aurkitu zuen, bai eta bineta, haurrentzako ilustrazio, publizitate eta Pop Artearen arauetan, eta kultura aztekan, afrikarrean, greziarrean eta erromatarrean eta eguneroko bizimoduan ere. Beti behar izan zuen “bere inguruan halako oinarrizko material bat edukitzea, horretatik abiatuta lan egin ahal izateko6”, eta inguruan zuen guztian aurkitu zuen inspirazioa; Suzanne Mallouk-ek behin esan zuen bezala, “liburuak, zereal-kaxak, egunkaria edo eskura duen guztia hartzen du. Hitz edo esaldi bat aurkitu, eta taula edo mihise baten gainean pintatzen du”7.\nBasquiaten obra hezurdurak gogorarazten dituzten siluetaz josia dago, maskara edo mozorroak gogorarazten dituzten parizta edo imintzioz blai, eta gaur-gaurkoak diren eta indar-bizitasunez beteak dauden piktograma eta lurpeko korrontez beteak. Haren arteak behin eta berriro esploratzen ditu musika, anatomia, kirola, komikiak, lana, dirua, “bihurtzea eta desagertzea” eta historia, zehazki herri afroamerikarraren eta artearen historia. Hala ere, artistaren mitoak eta karismak itsututa, artearen historialari gehienek ez dute Basquiaten obra motiboen aldetik analizatu.\nAzken batean, Basquiaten praktika eta kontu soziopolitiko zenbaiti —esaterako, diskriminazio eta aurreiritziei, kapitalismoari, merkatuari eta zapalkuntzari— ekiteko unean erakutsitako konpromisoa dira haren garrantziaren froga eta euskarri, bai artearen historia eurozentriko8 nahiz “mugarik gabeko9” batean. 1992an, Ingrid Sischy-k oso galdera egokia planteatu zuen: “Zerk egiten du Jean-Michel Basquiat horren artista handi?10”. Haren obren merkatuko balioa eta mitoa alde batera utzita, galde diezaiogun geure buruari: zenbateko garrantzia eman dakioke Basquiati artearen historian? Eta zer aztarna laga ditu gaur egun arte?\nHiriko kaleek oso eginkizun garrantzitsua bete zuten Basquiaten lehen obretan, 1983an Henry Geldzahler-ekin egindako elkarrizketa batean artistak berak azpimarratu zuen moduan. Galdetu ziotenean zeintzuk ziren haren “gaiak”, artistak honela erantzun zuen: “erregetasuna, heroismoa eta kalea11”. Kalea elementu erabakigarria izan zuen hasi berri zuen arte-jardueran, eta hiru zentzutan izan zen zehazki: lehenik, egin zituen lehen grafitien eszenatoki gisa; bigarrenik, kontzeptu eta topaleku gisa; eta hirugarrenik, arterako gai gisa.\nBasquiati egindako elkarrizketa batean, Becky Johnston-ek “kriptiko; politiko; poetiko; dibertigarri” bezala aipatu zituen haren grafitiak12. Al Diaz-ekin batera, 1977tik 1979ra bitartean SAMO© ezinenarekin sortu zituen artistak bere grafiti kontzeptualak, eta esaldi poetiko eta sarritan kritikoak erabiltzen zituen bertan. Horren ondorioz, Basquiati sarritan jartzen zaio “kaleko artista” edo “grafitiaren artista” etiketa, halako arinkeria puntu batez gainera13. Desegokiak dira, baina, etiketa horiek: Basquiatek eta Diazek oso denbora epe mugatu batean zehar marraztu zituzten SAMO© grafitiak Manhattan erdiko murruetan, eta egin zuten obra, motibo eta estilo aldetik, dezente aldentzen zen lagun zituzten beste grafitigileen lanetik, Rammellzee-k egiten zuenetik, esaterako; azken horrek ondorioztatu zuen “Jean-Micheli esan ziotela era jakin batean marraztu eta horri folk arte beltz deitu behar ziola, egiaz egiten ari zena folk arte zuria zenean... Grafitiaren artista deitu gintuzten, baina bera ez zen grafitiaren artista14”. Are gehiago, SAMO©15 etiketaren atzean “artista kontzeptual zuri” bat ezkutatzen zelako hasierako susmoak agerian jartzen ditu artisten interes bereziak eta haien kontzeptu argi eta garbi dibergentea. Basquiatek arrazakeriazko ekintzatzat interpretatu ohi zuen “grafitiaren artista” deitzeko eta arreta bere bizitza pribatuan jartzeko zegoen joera hori:\nPertsona horietako gehienak arrazistak dira, besterik gabe [...] Nire aita janari bizkorreko kate baten kontularia zela esatea bururatu zitzaien. Eta behin eta berriro hitz egiten dute grafitiaz, baina kontua da nik neuk ez dudala neure burua grafitiaren artistatzat hartzen. Horrela ikusten naute, korrika egiten duen gizon basatu gisa, tximino basati bat banintz bezala, ez dakit zer arraio duten buruan16.\nAlabaina, Basquiatek kaleko gaiak jorratzen ditu bere obran, geruza anitz gordetzen dituen errealitate gisa. Lagunen apartamentuetan aurkitutako gauzen gainean pintatu eta marraztu zuen (paretak, hozkailuak, erradiadoreak, jantziak izan zitezkeen)17, bai eta, modu nabarmenean, kalean aurkitu zituen gauzen gainean ere: botatako leiho eta ateetan, ispiluetan, zigarro-kaxetan, apar-goma zatietan, taula zaharretan. Bere aztarna utzi zuen inguruan zeuzkan gauzen gainean, kasualitatez aurkitu zituen gauzetan, literalki bere bidean topatzen zituen gauzetan. Gauza horiek, espazio publikoan aurkitutako objektu horiek metonimikoki kaleari lotuak daude itxuraz, jatorrian. Adibidez, 1981eko Titulurik gabea obra bi modutan lotu daiteke hiri-espazioarekin: alde batetik, artistak kalean aurkitu zuen apar-goma zati batetik abiatuta egin zuen eta, bestetik, automobil baten irudikapen bat erakusten du, piktograma moduan. Enkoadraketan sartutako automobilaren azpian gaztelaniazko “VARIOS” hitza idaztean, artistak hitzaren zentzu numerikoari zein hainbat pertsonari egiten die erreferentzia. 1981eko otsailean egin zen New York/New Wave erakusketako aurkezpenak artistaren lanaren garrantzia ziurtatu zuen, eta Basquiaten agerrera artistikoa ekarri zuen.\nObra horrek eta New York/New Wave erakusketan jarritako beste batzuek irregulartasun nabarmena eta sinplifikazio handia zituzten ezaugarri, Basquiaten grafitiak eta kaleko motiboak gogorarazten zituzten, eta txundidura eragin zuten erakusketan. 2007ko katalogo batean, Jeffrey Deitch-ek Basquiaten 1981eko arte-produkzioa aipatu zuen, “Kaleko estudioa” azpititulu zeharo egokiarekin18. Manhattango eta Brooklyngo kaleak izan ziren “Basquiaten inspirazio-iturri nagusietako bat19”, idatzi zuen, eta kaleko objektuen, hegazkin, esnekiak banatzeko furgoneta, anbulantzia, zirkulazio istripu eta kartelen presentzia nabarmendu zuen horrela; izan ere, horrelakoei egindako erreferentzia ikusi egiten da eskuz margotutako obra sinpleetan, Gurpil-konponketa (Flats Fix) eta Titulurik gabea (Pisu Garbia) lanetan, esaterako. Titulurik gabea/Auto-istripua (Untitled/Car Crash) lanean, zurezko aldamio baten gainean amelu lodi zati bat dago finkatua, aske samar bada ere, eta itxuraz kasualitatez jarrita dagoen letra eta esaldi arraro samar sorta batek inguratzen du gai irudikatua, hots, auto-istripua. Topaleku gisa ere esploratzen du Basquiatek kalea, bere lanean haurrek espaloian txingoan egiteko marraztu ohi dituzten klera-lerroak gogoratzen dituzten patroiak baliatzen dituenean20. Samo zerbaitetan ari da (Samo está en algo) lanean, Washingtondik Los Angelesera errepidez egin zuen bidaia bat aipatzen du Basquiatek, eta bere artean den kale-kontzeptuari beste esangura-maila bat atxikitzen dio, eginak zituen lehen obretako konplexutasuna ere horretan jasoz.\n1981ean Basquiat maizago hasi zen mihise gainean lan egiten. Pinturaren eta marrazkiaren arteko solasean murgildu zen, akrilikoaren eta olio-barren konbinaketa erabiliz. Bere arte-ibilbidearen hasieran esploratua zuen heroi afroamerikarren motiboa garatzeko hautua egin zuen, eta zenbait obratan eta zenbait teknikaren bidez atleta beltzen gaia esperimentatzearen bideari ekin zion. Atleta beltz famatuak (Famous Negro Athletes) marrazki bertikalean, beisboleko pilota bat, koroa batez hornitutako lauki marroi bat eta trazu handiz zirriborratu eta marratutako buru beltz bat baino ez du baliatzen artistak jokalariak irudikatzeko, eta azpian “FAMOUS NEGRO ATHLETES” inskripzioa jarri du.\nBasquiatek behin eta berriro jorratu zuen gai hori elementu piktorikoz osatutako irudikapen konplexuen bidez, 1981eko Titulurik gabea obran ikusten dugun bezala. Koadro horretan, erdian beisboleko jokalari baten zirriborroa dugu, marra bertikalezko elastikoa duela, kolore urdinezko eta beltzezko eremuek osatzen duten hondoaren gainean. Inguruan buru eskematizatu batzuk dauzka, mihise gainean edo collage eran teilakatutako paper orrietan zuzenean pintatuak. Partida bera beisboleko hiru pilota handik irudikatzen dute, bakoitza koroa banarekin. Collagearen teknikaren bidez gainjarritako elementuak interakzioan dira, leuntasunez betiere; modu horretan, hogeita bi buru beltz daude obran, kolore bereko koroa banarekin (buruz behera jarriak daude buru horietako bi); horiekin batera, koroa zuria daukaten hiru buru beltz eta koroa zuria daukaten bi buru zurik sortzen dute marrazkia; kokapenak karta-joko sinple bat gogorarazten du, Amona zaharra esaterako. Baliteke Basquiatek bere lanean Hank Aaron beisbol jokalari profesional ohi estatubatuarra gogoan ekartzea, gutxi lehenago irakurri baitzuen haren I Had a Hammer autobiografia21.\nGarai horretan, Basquiat irudi berriak egiten hasi zen, gorputz osoko erretratuak tartean, batez ere gizon afroamerikarrenak. Gizon horiek boxeolari, biktima, santu, aingeru eta borrokalari gisa irudikatu zituen. Haien haloak aureolen eta ereinotzezko eta arantzazko koroen artean daudela dirudi, eta arma gisa dituzte, berriz, ukabilak, hortzak, beisboleko bateak, geziak, lantzak, ezpatak..., bai eta erratzak ere, ur-ontzi eta aingeru-hegalak ere ageri direla. Titulurik gabea (gerlari gorria) [Untitled (Red Warrior)] lanean, gerlari batek ezpata altxatzen du, erabakitasunez, borrokarako prest; haren gorputza haragiaren eta borrokarako uniformearen konbinazio bat da, eta oldarkortasuna eta odola isurarazteko desira transmititzen ditu. Mihiseak eskuineko oina moztu eta eskuineko eskua ezkutatzen diola dirudi, eta mihise huts horren gaineko pintzelkada zuri, beltz, arrosa, hori eta gorrizko keinuzko gatazkaren aurrean altxatzen da irudia.\nBasquiat bere ibilbidearen etapa horretan hasi zen pintura-geruza gainjarriak erabiltzen, ondoren ezabatzen zituen ikusizko elementuak eta testu-lerroak sortzeko. Jakin badakigu teknika hori erabili zuela 1981eko Polizia beltz baten ironia (Irony of a Negro Policeman) obran, bat aipatzearren, Annina Nosei-ren artxiboan koadroaren lehen bertsioaren diapositiba bat baitago. Horretan ikusten da hasierako obrak kolore biziko hondoa duela ezaugarri, gorria, arrosa eta urdin argia nagusi, eta pintura-geruza bat baino gehiago dauzkala; ingeradak eta elementu bisualak, berriz —goiko ezkerreko bi koroak esaterako— olio-barra batez marraztu dira. Obrari izena ematen dion “IRONY OF / NEGROPLCEMN” testu-lerroa ez zitzaion azken bertsioa arte erantsi, hau da, Basquiatek hondo gorri-arrosa-urdinaren gainean pintatu zuen arte; hondoa, baina, antzeman zedin utzi zuen, pintura zuri garden samar bat erabili baitzuen gainean pintatzeko, eta erakutsi ere egin zuen, urratu txiki batzuetatik zehar eta goiko eskuineko aldean estali gabeko zati txiki bat lagaz. Lehen bertsioan, Basquiatek esku eta guztiko beso ilun eta indartsu bat ere pintatu zuen irudiaren eskuineko aldean, eta horrek 1982ko Titulurik gabea (begibakarra edo fotokopia-aurpegia) [Untitled (One Eyed Man or Xerox Face) obran aplikatu zuen antzeko tratamendua gogorarazten digu; aipatutako besoa pintura zurian zehar antzeman daiteke22. Basquiatek, bere pintatzeko erari buruz ari zela, zera esan zuen behin: “urratu eta ezabatu egiten dut, inoiz ez baina zer zegoen ez jakiteko adina. Pentimentoaren nire bertsioa da23”. Polizia beltz baten ironia lanean ikusten ditugun urratu meheak oso bizkor egingo zituen artistak, akrilikoa lehortu bitarteko denbora laburrean alegia. Horrela, pentimentora jo zuen, estilo-teknika kontziente gisa.\nGaiei dagokienez, artistak identitate afroamerikarra landu zuen. 1980ko hamarkadan zehar, estatubatuar beltzek zapalkuntza eta, neurri handi batean, babes falta egoera bat jasaten segitzen zuten; Basquiatek aipatzen duen “ironia” hori zapaltzaile edo ordenaren zaintzaile eginkizunetan ari den gizon beltz baten ideia da, imajinatzen irudi zaila. La Hara obran, aldiz — “polizia” esan nahi du Puerto Ricoko argotean—, Basquiatek polizia odolzale bat aurkezten du, begi gorriak eta neurriz gaineko gorputza dituena; irudiak arbitrariotasun basatia irudikatzen du, baita poliziak mehatxua adierazten duela ere, bai artistarentzat, gazte beltz gisa, bai eta beste talde marjinatu batzuentzat ere.\nAlabaina, Basquiatek ilustratutako gizon afroamerikarrak, oro har, ez dira bakarrik borrokarako prest egoten, erresistentziarako prest ere ageri dira. Egiten dituen boxeolariak heroiak dira, eta garailearen jarrera dute. Horrelako obretan, beisboleko bere koadroetan bezala, Basquiatek kiroleko izar afroamerikarrei egiten die erreferentzia: besteak beste, Jack Johnson pisu astunetako lehen munduko txapeldun beltzari, eta Cassius Clay-ri (Muhammad Ali). Basquiaten aita Gerard Basquiatek sartu zuen seme gaztea boxeoan: “Beti izan dut boxeorako zaletasun handia, eta Jean-Michel haurra zenean borrokaldiak ematen zituzten ostiralero telebistan”, gogoratzen du aitak24. Boxeo-borrokaldiak gai garrantzitsua ziren Basquiatentzat, bai termino historikoetan bai bisualetan25. Francesco Clemente-k dioen moduan, “Jean-Michelen koroak hiru punta dauzka, haren leinu errealeko bana alegia: poetarena, musikariarena eta boxeoko txapeldunarena. Pintoreen antz handiena dutenak boxeoko figurak dira. Jean-Michelek indartsutzat zuen ororekin neurtzen zituen bere abileziak, gustuei edo adinei erreparatu gabe26”.\nXX. mendearen hasieran, boxeo-borrokaldiak nolabaiteko “arraza-gudu” bat izan ziren boxeolari beltz eta zurien artean. Estatubatuar beltzak gizonezko zuriak jotzeagatik artean ere lintxatzen zituzten garaian, borrokalari beltzek beren homologo zurien kontra lortzen zituzten garaipen fisikoak oso une garrantzitsuak ziren kontzientzia afroamerikarrean. Basquiaten ikusizko hiztegian, boxeoko borrokaldia beltzen eta zurien arteko “arraza-guduaren” sinonimo bihurtzen da. Obra monokromoz osatutako bilduma batean, palet batzuetan mihiseak itsatsi zituen, batere landu gabeko era batean, ohiko markoa erabili beharrean; zintzilik uzten zituen haiek, harik eta zurezko egituren alboetan era irregular samar batean tolesten ziren arte. Mihisea boxeoko ring ospetsua irudikatzen du; apenas dago olio-margoz egindako trazu batzuez markatua eta partzialki erakusten ditu zurezko palet landugabeak —literalki menderakaitzak—. Beste obra sail batean, boxeolari anonimo batek gizon zuri baten kontra lortutako garaipena ospatzen du. Titulurik gabea obrako boxeolariak besoak luzatzen ditu, eskuineko eskua gorantz eta garaipenaren keinua egiten duela. Haren buruak aureola bat dauka hondoan, eta maskara zuri grisaxka batez estalia dago; horrek, gas-maskara bat edo gangsta estiloko rap-kantari baten aurpegi estalia gogorarazten dizkigu, eta horrela, borrokaren eta gerraren aipamena egiten du Basquiatek. Obra horietako askok artistaren baieztapena berresten dutela dirudi. “Ehuneko laurogei amorrua da27”. Irudikapenek goreneko intentsitatea dute beti, eta figurak sarritan neurri monumentaletan daude irudikatuak, gizagaindiko neurrietan, besoak gorantz dituztela, garaipenaren adierazgarri. Halo bat gogorarazten digun distirarekin, arantza-koroek, Mozkina I (Profit I) laneko aureolak bezala, aldi berean aipatzen dituzte martiri gisako Kristo apoteosikoa eta artistak gurtzen zituen heroi, atleta eta musikari afroamerikarrak.\nDekadentziaren eta heriotzaren mehatxua presente dago obra horietan, eta une gorenera Titulurik gabea lanarekin iristen da. Haragia neurri batean burutik erauzita ageri da hemen, eta giza gorputzaren barne anatomia agerian uzten du. Basquiatek zenbait hilabetez jardun zuen koadroan lanean28, harik eta hortzak, hezurrak, nerbioak, odol-hodiak eta zainak agerian geratu eta deskonposizioaren eta heriotzaren isla bihurtu ziren arte. Modu horretan, osotasun fisikoari egindako eraso oldarkor horren ondotik, geratzen den guztia “bizidun hilak” dira, Egon Schielek 1910ean aipatu zuen bezala. Koadroak arrazakeria, drogak, indarkeria nahiz gerra izan ditzake bereizgarri, eta Schieleren iritziz “ezin saihestuzko higatzetzat ulertu behar” den izateari eta bizitzako giza presentziari buruzko tratatu bihurtzen da29. Tratu txarra jasan dituen gizakiak bere zigilu ezabaezina aurkitzen du.\nBasquiaten esperientzia pertsonalek zein historia afroamerikarrarekiko zuen interesak elikatzen zuten 1982–83 inguruan arrazakeriaren, kolonialismoaren eta esklabotasunaren kontra erakutsitako konpromiso sendoa. Glenn O’Brien-ek deskribatzen duen moduan “Jean-Michelek —soinean diseinuko arropa eraman eta poltsikoak ehun dolarreko billetez beteak eduki arren— ezin zuen taxi bat hartu30”. Mark Twain-en obrak ere garai hartan irakurri zituen artistak31. Tom Sawyer edo Huckleberry Finn-en abenturak eleberrietan, esaterako, Twainek eguneroko bizimoduko arrazakeria deskribatzen du, eta horren hipokresia eta faltsutasunaren jakitun egiten ditu bere protagonistak.\nMississippiko Deltako jeinu aurkitu gabea berrikusia (Revised Undiscovered Genius of the Mississippi Delta) lanean, Basquiatek collage elementuak, kolore-eremuak, motiboak eta hitzak konbinatu zituen bi mihiseren gainean. Obraren kontrako eraso fisikoa bere estrategia artistikoaren parte da. Eta ikusizko lengoaia argiak sorkuntza-prozesu nekeza ezkutatzen du: Mark Francis-ek esan bezala, Jeinu aurkitu gabe berrikusia “denbora luzean zehar berrikusi zuen obra izan zen, eta lehen bertsioetako batzuk suntsitu edo egitura aldatzeko panel osagarri batzuekin birkonbinatu zituen”32. Mihiseak estali ondoren —batez ere paperarekin—, artean bustia zegoen azalera hatzez urratzen hasi zen Basquiat, kraterrak eta urratuak sortzeko. Ondoren, motibo batzuk eta pintura-geruza batzuk gainjarri zituen eta, Polizia beltz baten ironia lanean egin zuen moduan, kolorearen tonua moteldu zuen, obraren sekzio handiak pintura zuriz estaliz horretarako. Azkenean, irudikapenaren gune nagusiak bere baitan hartzen zituenak honakoak ziren: amu handi bat zeukan arrantzarako kanabera bat, gorputz erdiko erretratu bat, arrain bat, eta “CATFISH” (arrain katua) hitza, behin marratua, gorriz berridatzia eta ondoren pintura zuriz estalia. Basquiatek azaleraren hausturetako bat nabarmendu nahi izan zuen, eta horretarako pintura arrosa eman zion.\nRobert Farris Thompson-ek honela deskribatzen du “catfish” hitzarekin ezartzen den jokoaren garrantzia: “Keinu negatibo bat bulkada positibo bat bezain garrantzitsua izan daiteke. Haren lanaren ezaugarri hori hobeto ulertu nuen, Basquiati erakutsi nionean bere obretako bati buruz egin nuen bozeto bizkor bat; Mississippiko Deltako jeinu aurkitu gabe berrikusia lanarena zen, hegoaldeko irudien koadro batena, eta honakoa besterik ez zidan esan: “CATFISH marratzea ahaztu zaizu33”. Gaiari erreparatzen badiogu, Mississippiren deltari buruzko aipamena ezin da bazterrean utzi; Susanne Reichling-ek dioen moduan “MISSISSIPPIren eta MARK TWAINen aliterazioekin, eta NEGROES (beltzak), COTTON (kotoia) eta ORIGIN (jatorria) hitzekin Mississippiko esklabotasuna aipatzen zuen Basquiatek, esklabotasun erregimenik ankerrena zeukan estatukoa, hain zuzen34”. Artistak “berrikusi” egin zuen obra: esklabotasunari buruzko aipu literalak kendu eta asoziazio aukera berriak sartu zituen, eta horretarako, beste elementu batzuk erabili eta bere obraren azalera fisikoki hondatu zituen.\nBasquiatek gauza bistako eta ukigarri bihurtu zituen esklabotasuna eta arrazakeria, are lintxamendua bera ere, esaterako Titulurik gabea (Mundrun horia eta lumak) [Untitled (Yellow Tar and Feathers)] obran; benetako lumak erabili zituen bertan. Historikoki, “tarring and feathering” (mundrunatzea eta lumaztatzea) tortura- zein zaintza-metodoa zen; horretan, ustezko gaizkilea edo kriminala mundrun beroz blaitzen zuten, eta ondoren lumaz estaltzen. XIX. mendean zehar oso zigor-metodo erabilia izan zen Estatu Batuetan, eta 1915ean bigarren Ku Klux Klan fundatu zutenean berragertu zen; KKK-k praktika hori gehitu zien bere gorroto-krimen bortitzei35. Lintxamendua eta laurdenkatzea biziki sinplifikatutako marrazkietan islatzen dira Basquiaten obran; Titulurik gabea delakoan, esaterako, goiko ezkerreko izkinan urkamendian den gizonezko baten bozetoa ikus dezakegu. Titulurik gabea (Mundrun horia eta lumak) lanak gurpil-aulki batean den figura baten fotokopiak dauzka halaber, eta obraren erdiko zatian zirriborratutako figura batek justiziaren balantzari eusten dio eskuan, biziaren eta heriotzaren artean erabakitzen ari dela.\nBasquiatek argi eta garbi ekiten dio esklabotasunaren gaiari, esaterako, Esklabo-enkantea (Slave Auction) eta Liberal higuingarriak (Obnoxious Liberals) obretan. Esklabo-enkantea obran, artistak esklabo-ontzi bat gogorarazten du, eta collagearen teknikaren bidez itsatsitako paper-orrietan barku horretako bidaiariak ikusleen, esklabo trafikatzaileen eta enkantean saldu berriko esklaboen ondoan ikus ditzakegu, hots, erosleen, saltzaileen eta saldu berrien ondoan. Basquiatek futbol amerikarreko jokalari baten marrazki bat ere itsatsi du obraren behean erdiko aldean, eta lotura probokatzaile bat sorrarazten du esklabotasunaren historiaren eta orainaldiaren artean. Komunitate afroamerikarraren zapalkuntza eta esplotazio etengabearen ikur bihurtzen da atleta, eta gizakia gauza bihurtzea, gizaki-merkataritza eta esklabotasun modernoa iradokitzen dizkigu.\nLiberal higuingarriak lanean ere, Basquiatek zubi bat ezartzen du iraganaren eta orainaren artean. Irudiaren ezkerraldeko “SAMSON” (Sanson) beltza eta gihartsua —Bibliako figura da, esklaboekin identifikatzen dena— bi harroin zuritan kateatua ageri da; indarraren sorburu duen ilea moztu egin diote. Eskuineko aldean figura mozkote bat ikusten dugu, cowboy-kapela buruan, boxerrak eta bi dolar sinbolo dituela, kapitalismoaren haragitzearen irudikapen. Erdian, kapela luzea daraman gizona dago, zenbait gezi eskuan eta “NOT FOR SALE” (ez dago salgai) inskripzioarekin36. Figura horrek erdiko leku horretan duen eginkizuna ez dago argi, lauki gorri baten gainean ageri baita, kontserbadoreek erabilitako abusuzko esaera den “OBNOXIOUS LIBERALS©” etiketarekin. Esklabo merkataria ote (horixe baitirudi, jantziak ikusirik), liberalen kontra gaizki esaka? Edo eszenaren kritikatzaile bat da eta artistak horregatik argitzen du ez dagoela salgai? Basquiatek askatasunaren eta berdintasunaren alde egiten duen aldarriak —izan ere, haren ustez kontsumo-gizarte kapitalistak mehatxatzen ditu horiek— nahiko agerikoa ematen du obra honetan.\nAfroamerikarren bazterketa, zapalkuntza eta esplotazioa Basquiatek bere hastapenetan jorratutako gaiak dira, poliziaren indarkeriaren irudikapenen bitartez. Artistak zeharo hunkiturik erreakzionatu zuen poliziak Michael Stewart grafitigile afroamerikarra erail zuenean 1983an. “Ikaratua zegoen”, dio Keith Haring-ek. “Berari gerta zekiokeela uste zuen. Zein ahula zen erakutsi zion37”. Kasu honetan (In This Case) obran, badirudi Basquiatek Stewarten burua irudikatzen duela, odolez inguratua. Geroago, artistak prozesatu egin zituen gertaera horiek Michael Stewarten heriotza (The Death of Michael Stewart) lanean; silueta beltza eta anonimoa jipoitzen ari den poliziaren irudikapenak komiki itxura badu ere, zeharo lan durduzagarria da. “DEFACEMENT©” (desitxuratzea) hitzarekin, Basquiatek poliziari egozten dio gorroto-krimen ankerra. Geroago Haringi oparitu zion koadroa, horrek Testamentu Zaharrean bezala eskatu baitzuen justizia: “Begia begi truk38”.\nZailtasun eta frustrazioak izan bazituen ere, inguratzen zuen munduaren gaineko ikuspegi zeharo humanistari eutsi zion Basquiatek. Denbora igarota, nolako filmak egin nahi izango lituzkeen galdetu ziotenean, honakoa erantzun zuen Basquiatek39: “Beltzak giza arrazako pertsona gisa irudikatzen dituzten filmak; ez estralurtar gisa, beti era negatiboan, lapur, narkotrafikatzaile... gisa. Azken batean, benetako historiak kontatuko nituzke40”.\n1984an Basquiat Andy Warholekin kolaborazio bizian hasi zen. Basquiaten Europako galerista Bruno Bischofberger itzal handiko arte-salerosleak proposatu zien kolaborazio hori, hasiera batean. 1984an eta 1985ean Basquiatek hamabost obra egin zituen Warholekin eta Francesco Clementerekin elkarlanean, eta ehun eta berrogei kolaboraziotik gora Warholekin, hau da, Basquiaten obra piktorikoaren hamarretik bat baino gehiago. Haringek “hitzetan beharrean pinturan oinarritzen den nolabaiteko solasaldi fisiko” bezala deskribatzen du kolaborazio hura41. Bere ikusizko elementuak erabiliz, Basquiatek nabarmendu eta ordezkatu egin zituen Warholen ikusizko sortze-lanak: Haringek gogoratzen duen moduan, “Andyri izugarri gustatzen zitzaion Jean-Michelek irudi bat erabat ezabatzeko eta beste bat nabarmenarazteko zuen indarra [...] (Mihise) askorekin egiten zuten lan aldi berean, eta ideia bakoitza hurrengoaren inspirazio-iturri izan zedin uzten zuten. Irudi- eta ideia-geruzak eta geruzak eraikitzen zituzten, harik eta klimax jakin bat erdiesten zuten arte42”. Warhol, Basquiatek inspiratua, bere pinturaren hastapenetara itzuli zen; Basquiat bera, aldiz, bere collageekin esperimentatzen hasi zen, serigrafia erabiliz. Kolaborazioaren irismena zabala da gaien aldetik: obrek eguneroko arrazakeria, kultura desberdinen arteko topaketak eta kontsumo-gizarte kapitalista jorratzen dituzte, era desberdinetan. Horrela, bi figura antagoniko, munduaren bi ikuskera desberdin zeuden aurrez aurre: Basquiatek kapitalismoa esplizituki kritikatzen zuen artean, bazirudien Warholek artista/negozio-gizon rola haragitzen zuela. Warholek suntsitu egin zituen negozioa eta artea bereizten zituzten murruak, eta gizarte industrialaren arauak bereganatu zituen; bere estudioari “The Factory” izena jarri zion, eta artea muntaketa-kate batean produzitzearen sentsazioa eman zuen. Horrela jardutean kontsumo ondasun modernoak goretsi egiten zituen merkatu kapitalista sendotzearren? Edo kontsumoaren mundu irudikatuaren eta esperimentatuaren kontra jotzen zuen? Warholen arte-izar irudia, gaur egun, mozorro gisa ulertzen da, egiten zituen serigrafiek bezala kontsumo-gizarte kapitalista modernoaren mekanismoak islatzen zituen mozorro gisa, alegia.\nBasquiatek, berriz, kolaboraziozko obra sail batean argi eta garbi adierazi zuen kapitalismoaren kontrako jarrera. Oro har, Warholek motibo bat pintatzen zuen eskuz, abiapuntu gisa, eta Basquiatek erreakzionatu egiten zuen ondoren. Ez nazazu zapaldu (Don’t Tread On Me) lanean, dolarraren sinboloa zuen Warholen serigrafia batetik abiatuta jardun zuen Basquiatek. Iruzkin kritiko gisa, suge bat gehitu zion, “Don’t tread on me” (Ez nazazu zapaldu) esamoldeari loturik —Gadsden banderaren aipamena da, Estatu Batuetako Independentzia Gerrako banderarena alegia; horretan kriskitin-suge bat ageri da, erasotzeko prest, hondo hori baten gainean—43. Bandera hark Christophe Gadsden jeneral eta politikari estatubatuarraren izena darama, eta anarkiaren eta pentsamendu askatasunaren sinbolotzat jotzen zuten.\nElkarlan horretan, Basquiatek edertu edo ezabatu egiten zituen Warholek eskuz pintatutako lanak edo egindako serigrafiak, eta bere ikusizko elementu bereziak jartzen zituen haien tokian, edo bere ohiko irudikapenak gehitzen zizkien. Bere obra propioetan bezala, Basquiatek lagatzen zuen bere ekarpen berriek ere ezkutatzen zutena nabarmena eta ikusgarria izan zedin; beti erakutsi zuen bere obren anatomia, barruan eta kanpoan, gainean eta azpian denaren arteko jokoa balitz bezala44. Sagarrak eta limoiak (Apples and Lemons) lanean, Basquiatek buru bat erantsi zion Warholen natura hilari, mozorro gisa. Horren hortzak agerian dira, biluz, 1982an egin zuen Titulurik gabea marrazki ironikoan bezalaxe, eta fruta zerbitzatzeko aukera ukatzen du, zorrotz eta estu. Kolaborazio haiek arte estatubatuarraren historiako bi figura handion arteko solas kritikoa eta kitzikagarria izan ziren. Alabaina, 1985ean, eta elkarrekin egindako hamasei obrarekin Tonu Shafrazi Gallery-n egindako erakusketak jaso zuen kritika suntsitzailearen ondotik, Basquiatek supituki eten zuen ordura arte emankorra izandako kolaborazioa45.\nBasquiatek Geldzahler-i aitortu bazion ere erretratuak “noizean behin46” bakarrik egiten zituela, egia zera dugu, bere buruaren irudikapen ezkutuak sartzen dituela bere obretako askotan; izan ere, neurri handi batean artista irudikatzen zituen heroi, santu eta martiriekin identifikatzen zen, berak ere eguneroko arrazakeria jasaten zuen aldetik. Liberal higuingarriak lanean, Sanson Basquiaten irudikapen gisa uler daiteke, borrokarako prest irudikatzen dituen figura afroamerikar ugariak bezalaxe. Artista boxeoko ringean sartzen da sarritan, esaterako Ringa (The Ring) lanean, edo garailearen jarrera erakusten du. Michael Stewart hil zuten 1983. urtean egindako autorretratu-sail batean, artista afroamerikar anonimo eta gaizki tratatua bihurtzen da: Michael Stewart, poliziaren indarkeria arbitrarioaren eta gorroto-krimenen biktima potentziala. Ildo horretatik, zeharo argigarria da Glenn O’Brien-ek kontatutako pasadizo hau: “Gogoan dut behin autoa gidatzen nindoala, Jean-Michel kopilotu, eta poliziak gelditu gintuen. Arrazoiak bagenituen biok, miatuko gintuztela pentsatzeko. Orduan, zera esan nuen: “Legez, ezin gaituzte miatu. Ez dute balizko arrazoirik”; Jean-Michelek, berriz, “sudur-puntan jartzen zaiena egin dezakete” erantzun zuen47. Nolabait, Basquiat Michael Stewart zen.\n1984 eta 1985 bitartean produzitutako erretratu sortako MP lanean ere bere burua irudikatu zuen artistak. Obra horretan gizon afroamerikar bat ikusten dugu, besoak uztartuta eta segurtasuna erakusten duen begitartea duela, zutik collage eran itsatsitako zutabe baten ondoan; horretan behin eta berriro idatzita, “CARBON” hitza, belztasunaren sinonimo gisa. Hankarte ingurua nabarmendua ageri da, begi zuriek mozorro bat gogorarazten dute eta gardenak dira hondoarekiko kontrastean; eskuineko zangoaren beheko aldeak protesia ematen du. Berriro ere, Basquiatek gizon afroamerikar eta gaizki tratatu bat erakusten digu, segurtasun desafiatzailea transmititzen duela baina. Anthony Clarke lanean aurpegia mozorro bihurtzen da berriro, eta collage eran gainjarritako zatietan zehar zabaltzen da asoziazioen eremua. Hemen, Basquiatek gai kimikoen, animalien eta anatomiako xehetasunen zerrendak itsasten ditu. Marko lana egiten duten zurezko listoietako bat goitik behera zeharkatzen duen marra laranja batek Clarken gorputza era deigarriz eta basaz mozten du. Hemen, beste obra batzuetan bezala, euren zein pintorearen beraren sufrimendua islatzen duten norbanako zatikatu eta zaurituak moldatzen ditu Basquiatek.\nSix Crimee triptikoak lehen planoan erakusten digu Basquiaten arte-jarduerako beste motibo garrantzitsu eta funtsezko printzipio bat: dualtasuna. 1981eko Titulurik gabea lanean bezala, buru eskematizatuak binaka antolatuak daude. Hemen, koroen ordez haloak ikusten ditugu, baina obra bietan giza irudien irudikapen eskematikoak eredu edo marrazki bat itxuratzen du, eta sistema bateko sailkapena gogorarazten, Hiru lerroka, Flota hondoratu eta Urkatua bezalako joko sinpleekin batera. Arrazakeriak eta mozkinak lortzeko interes hutsak definitzen duten sistema sozial bateko peoi bihurtzen dira pertsonak.\nBere obran Basquiatek irudien zein lengoaiaren dualtasuna garatu zuen, era progresibo batean. Xaboi beltza (Black Soap) marrazkian, “soap” bi aldiz idatzita ageri da, erditik goraxeago batean eta beheraxeago bestean, eta ertzetako bat beltzez marratu samartuak daukan xaboi-pastilla banaren ingeradak inguratzen dituela hitzak. Artistak “black soap” (xaboi beltza) etiketa ematen dio —xaboi zuriaren antonimotzat interpreta daiteke hori—. Esne beltza (Dark Milk) lanean, bi bururen arteko tentsiozko erlazioa irudikatzen du: ahotik sua botatzen duen silueta marroi batek gorantz begiratzen du; beste silueta beltz batek, berriz, koadroaren beheko alderantz begiratzen du. Bereziki harrigarria da 1985eko Bi txori (Dos pájaros) obran ageri den aurkaritza; lan horretan, Basquiatek aurrez aurre jarritako bi txori-buru erakusten ditu, gaztelaniazko “BUENO” eta “MALO” hitzez etiketatuak. Beste obra batzuetan, ezker eta eskuin, ospetsu eta anonimo, gatz eta piper, faltsu eta berri elementu antagonikoak polarizatzen ditu. Poloak ere era literal samarrean baliatzen ditu Polo biak (Both Poles) lanean: Hego Poloa eta Ipar Poloa aurrez aurre ageri dira, nahiz azken batean osotasun bat eratzen duten, zuriak eta beltzak, ezkerrak eta eskuinak, onak eta gaitzak bezalaxe. Aurkakoen ilustrazio horietatik abiatuta, Basquiatek tentsio arku bat sortzen du; alde biak batzean, yin eta yang balira bezala, elementu bakoitzak bestea baldintzatzen duela eta elkarrekin osotasun bat eratzen dutela iradokitzen du.\nSampling-a eta scratching-a\nBasquiatek sarritan jotzen du hitz idatzira bere obretan dualtasuna sorrarazteko. Horrek agerian uzten du, besteak beste, lengoaiak haren obraren sorkuntzan duen garrantzia. “Hasieran hitza agertu zen”, idatzi zuen Klaus Kertess-ek. “Izugarri atsegin zituen hitzak, zentzuagatik, hotsagatik eta itxuragatik; Basquiatek begiak, belarriak, ahoa —eta arima— jartzen zizkien hitzei. Gustatzen zitzaion hitzak pintzelkadak balira bezala erabiltzen zituela esatea48”. Izan ere, Basquiaten jardueraren hastapenetik beretik49, letrak, hitzak, zerrendak eta esaldiak haren artearen eta arte-motibazioaren osagai erabatekoa dira. Basquiatek ez baitzuen, inoiz, pintatze hutsagatik pintatu. Lydia Yee-k egoki deskribatzen du Basquiatek arte-estilo eta motibo desberdinekin jokatzeko duen modua: “DJ baten antzera, abilezia handiz landu zuen keinuen, askatasunaren eta larritasunaren lengoaia neoespresionista estereotipatua behin eta berriro, eta Pop Artearen jabetze-estrategia berbideratu zuen, kultura eta historia beltza uneoro ospatu zituen corpus edo obra bat sortzeko, horien konplexutasuna eta kontraesanak azaltzen zituen artean50”. Zenbait paralelismo ere aurki daitezke artistak musikarekiko erakutsitako interes itzelean. Ez zen mugatu musika eta bere musika-heroiak —tartean Charlie Parker, Miles Davis, Dizzy Gillespie eta Duke Ellington— esplizituki aipatzen zituzten koadroak egitera, Diskografia (bi) [Discography (Two)] eta Bada garaia (Now’s the Time) lanak esaterako; aitzitik, DJ gisa ere aritu zen Manhattango zenbait klubetan, rap-produkzio batzuetan parte hartu eta, Gray taldearen kide gisa, Nicholas Tyler eta Michael Holman-ekin noise musika ere konposatu zuen.\nHip hopak —eta horren teknika artistiko sampling eta scratchingak— Basquiaten obran betetako eginkizun garrantzitsua azterketa eta eztabaidarako gaia izan da maiz51. Artistak bere inguru hurreko laginak hartzen zituen sarritan, eta bere obretan egiten zuen pentimentoaren, akrilikoaren, olio-barren eta collagearen konbinaketak hip hop ilustratu moduko bat izan zuen emaitza. Greg Tate-k nabarmentzen du Basquiat izan zela “hip hopak modernitateari egindako ekarpenik behinena (eta alderantziz)52”. John Cagek bezala, egunerokoari bere lana blaitzen utzi zion Basquiatek ere53; konposizio hierarkikoen kontrakoa izaki, lana haren egunerokoaren parte bihurtu zen54. William Burroughs-en cut-up (mozte) teknika ere inspirazio izan zuen: dagoeneko baden testu bat hartu eta berrantolatu egiten da, testu berria produzitzeko. Horrela, Basquiatek samplinga eta scratchinga erabili zituen, estrategia artistiko bezala. Reichlingek azpimarratzen du artistak ez zuela “bere burua pintore gisa ikusten, baizik eta ohol, zerrenda eta lexiko-bildumen ‘idazle’ moduan55”. Azken batean, ezagutzan oinarritutako Basquiaten estrategia artistikoek planteatzen dituzten galderek gehiago jotzen dute 1990eko hamarkadako arte kontzeptualera eta orainaldira, 1980ko hamarkadako pinturako forma eta estilo kontuetara baino.\nIkuspegi erabat anitzak jorratu zituen. Adibidez, egin zituen mihise-muntaketek aukera eman zioten zenbait irudi eremu sortzeko —literalki, “sampleatzeko”—. Hamabi panel konbinatzera eta horiek bata bestearekin lotzera iritsi zen, panel bakoitzari autonomia emanez betiere, Haragia eta espiritua (Flesh and Spirit) lanean egin zuen moduan. Collagearen teknikaren bidez hitzak, idazkunak, piktogramak eta ikusizko elementu desberdinak konbinatzean, bai horiek batzeko bai aurrez aurre jartzeko, Robert Storr-ek “Eye-Rap” (ikusizko rapa) gisa deskribatzen duena produzitu zuen: “Basquiaten testuek, irudiek bezalaxe, ikusizko sinkopa harrigarria edo, beste era batean esanda, ikusizko rapa erakusten dute, eta isiltasun pasarte bat-batekoek are nabarmenago egiten dute hori. Perkusio-irudien, elkarri lotutako formen eta tonu-harmonia zorrotz eta biribilen maisu, Basquiatek ezagutzen zuen orri zuriaren eta erritmo-aldaketaren balioa56”.\n1983ko udaberrian, Basquiaten obrek konplexutasun gorena erdietsi zuten, bai motibo aldetik bai estrategia artistikoei zegokienez; kasuan-kasuan jorratutako motiboaren arabera konbinatzen eta aldatzen zituen horiek. Aurkitu zuen 2,35 metroko diametroa zeukan zurezko disko bat izan zen Charlie Parkerri eta beronen 1945ko Bada garaia jazz-konposizioari eskainitako omenaldi monumentala izango zen izen bereko lanerako oinarrizko materiala. Euskarri astuna binilo baten irudikapena bilakatzen da bere horretan; Basquiatek, hura gogorarazteko, beltzez margotu zuen zurezko diskoa, eta ondoren bi zirkulu zentrokide marraztu zizkion gainean, olio-margo zuri batez. Biniloaren gainean piezaren titulua idatzi zuen, copyright eta guzti, eta “PRKR” laburduraz irudikatu zuen artista.\nBasquiatek bost zentzumenak erabiltzen zituen bere inguruko mundua hautemateko, eta pertzepzio horiek lanean iraultzen zituen ondoren. Hain zuzen ere, egunerokoaz, ustekabekoaz eta itxura batean adierazgarria denaz jabetzea da haren artea hain nahastezin eta paregabe egiten duena. Basquiaten lana ezagutzan oinarritua dago, inguruan zuenaren eta berak bere inguruan jartzen zuenaren laginak hartu bazituen ere. Kontzienteki kopiatu zuen, zoria baliatuz estrategia artistiko gisa, eta parean topatzen zuen material estetikoa eraldatzen zuen, Internet-belaunaldiaren “kopiatu eta itsatsi” hori aplikatuta. Basquiaten ikuspegia hain zen estetikoki gaur egungoa, ezen haren obrak inspirazio-iturri izaten segitzen baitu artista hasiberrientzat.\nBasquiatentzat, 1986 eta 1988 bitarteko epea hutsaren eta horror vacui-ren arteko alternantzia batez definitzen da. Figurazio mota berri bat landu zuen: bere iturri, sinbolo eta eduki sorta handiagotu, eta aurretiko ikuspegia mantentzen zuen aldi berean. Hala, sinbolo, piktograma, hitz eta esaldi gisako xehetasun aberastasun itzela duten obrek aurre egiten diete motibo aldetik askoz trinkoagoak diren beste obra batzuei. Bere azken urteetan, Basquiat ez zein inoiz ziniko agertu57; oso bestela, gero eta gehiago erabili zituen karikaturaren eta marrazki bizidunen estilo-baliabideak, bere lehen pausoetatik beretatik liluratuta baitzuen ikuspegi horrek: “Gaztetan komikigile izan nahi nuen”, esan zuen behin58. 1982ko Otsoak (The Wolves) tituluko diptikoan, Basquiatek marrazki bizidunen ikusizko lengoaia erabiltzen du: Mickey Mouse-ren irudikapen eskematikoak ikusten ditugu, betortz ikaragarriak dauzkaten otsoen mehatxupean. Ikus eremuaren parte handi bat urrez estalia dago eta, otsoen ondoan, Basquiatek “MILK” (esnea) hitza idatzi du, xalotasuna eta zuritasuna aipatzearren.\nHeriotzarekin zamalkatzen (Riding with Death) lanean —horixe dugu Basquiaten azkenetako bat— zirkulua itxi egiten da itxura: artistaren beraren heriotzaren eta mitoaren ikono gisa aurkezten zaigu obra. Otsoak lanean bezala, urrea ageri da kolore eta material nagusi gisa, eta balioa eta kapitala sinbolizatzen ditu. Hemen, Basquiatek Leonardo da Vinci eta beronen Bekaitzaren alegoria (1483–85) obra aipatzen ditu; alabaina, eszena hori neurriz gaineko marrazki bizidun bihurtzen du. Hori egitean, tradizioarekiko haustura eragiten du, aro berri baterako ikono bat sortzearekin batera; Storrek deskribatzen duen moduan, “Espresionismoaren eta Poparen —edo, gauza bera baita, eraso estilizatuaren eta estilo erasokorraren— arteko azken talka handiaren eszena birplanteatzean, Basquiatek berritu egin zituen, bere belaunaldiaren indarrez, mugimendu bi horietatik maileguan hartuak zituen konbentzioak59”. Zaldizkoa bere figura afroamerikarretako bat bihurtzen du artistak; orain, baina, ez dago jada hezurdura zatitu baten gainean, dena gainbeheran baitator.\nGerard Basquiatek bere semeari buruz esandako gauzetako bat bereziki egokia da puntu honetan: “Jean-Michel pertsona bikaina eta jendekina zen, eta orientazio politiko argikoa. Ez zuen mikrofonoa hartu eta politika egin beharrik. Egin zituen obrek mezua dute, eta berez hitz egiten dute60”. Zenbaitek Basquiaten obrak era azaleko batean interpreta baditzake ere, Roberta Smith-en iritziz gai errepikatuetako bat “Amerika zuriaren eta beltzaren, talentuaren, ospearen eta heriotzaren konbinazio aienagarria da61”. Bere obren azal koloretsuen azpian, Basquiatek jarrera irmoa hartu zuen. Azken batean, Jean-Michel Basquiat artista handi bat ez ezik, humanista ere bazen, eta, neurri handi batean, aurrerapenean oinarritzen zuen bere lanerako era, milurtekoaren belaunaldi deitutakoak ezaugarri duen sampleatzeko bokazioak erakusten duen moduan. Basquiat historia afroamerikarraren zati garrantzitsu bat da. Axolagabetasuna ez zen bere kontua. Haringek esan moduan, Basquiatek “arma baten antzera astintzen zuen pintzela62”, esplotazioaren, kontsumo-gizartearen, zapalkuntzaren, arrazakeriaren eta genozidioaren kontrako borrokan.\nDieter Buchhart arte-komisario austriarra Vienan eta New Yorken bizi da. Jean-Michel Basquiat, Keith Haring, Francesco Clemente, Cy Twombly, Egon Schiele, Edvard Munch eta beste zenbait artistaren obren erakusketak antolatu ditu.\nWilliam Shakespeare, Julio Zesar, hemen: Antzerti aldizkaria, 73. zk., 1985 (itzul: Xabier Mendiguren Bereziartu). [itzuli]\nDieter Buchhart, “Jean Michel-Basquiat: Revolutionär zwischen Alltag, Wissen und Mythos”, hemen: Dieter Buchhart et al. (ed.), Basquiat. Hatje Cantz Verlag, Ostfildern, 2010, ix–xx. [itzuli]\nAnthony Haden-Guest, “Burning Out”, Vanity Fair, 1988ko azaroa, 184. or. [itzuli]\nRichard D. Marshall, “Foreword and Forward: Jean-Michel Basquiat”, hemen: Jean-Michel Basquiat. Tony Shafrazi Gallery, New York, 1999, 24. or. [itzuli]\nGlenn O’Brien, hemen: “Burning Out”, op. cit., 198. or. [itzuli]\nJean-Michel Basquiat, Becky Johnston eta Tamra Davis-ek elkarrizketatua, Beverly Hills, Kalifornia, 1985, “I Have to Have Some Source Material Around Me”, hemen: Basquiat, xxvi. [itzuli]\nSuzanne Mallouk, hemen: Jennifer Clement, Widow Basquiat: A Love Story. Cannongate Books, Edinburgo, 2000, 73.–74. or. [itzuli]\nBasquiati eta “arte beltzari”, artearen historia eurozentrikoari, arte zuriaren munduari eta beste zenbait gairi buruzko eztabaidak, hemen: “A Day at the Races, Lorraine O’Grady on Jean-Michel Basquiat and the Black Art World”, Artforum, 1993ko apirila, 10–12. or.; Susanne Reichling, “Jean Michel Basquiat: Der afro-amerikanische Kontext seines Werkes”, doktore tesia, Universität Hamburg, 1999; bell hooks, “Altars of Sacrifice: Re-membering Basquiat”, Art in America, 1993ko ekaina, 68.–75. or.; Thomas McEvilley, “Royal Slumming”, Artforum, 1992ko azaroa, 93.–97. or.; eta Greg Tate, “Black like B.”, hemen: Richard Marshall (ed.), Jean-Michel Basquiat. Whitney Museum of American Art, New York. 1992, 56.–59. or. [itzuli]\n“Mugarik gabeko artearen historia” aipatzean, artearen historiaren gaineko ikuspegi mendebaldarrekotik eta eurozentrikotik harago doan ikuspegi bati buruz ari naiz, argi eta garbi kulturetan zeharreko ikuspegi batez. Ikusi, halaber, George Kubler, The Shape of Time: Remarks on the History of Things. Yale University Press, New Haven, 1962. [itzuli]\nIngrid Sischy, “Jean-Michel Basquiat as told by Fred Braithwaite a.k.a. Fab 5 Freddy”, Interview, 1992ko urria, 119. or. [itzuli]\nHenry Geldzahler, “Art: From Subways to SoHo: Jean-Michel Basquiat”, Interview, 1983ko urtarrila, 46. or. [itzuli]\nJohnston, hemen: “I Have to Have Some Source Material Around Me”, xxiii. [itzuli]\nIkusi, adibidez, David d’Arcy, “Turning Point for Basquiat”, hemen: The Art Newspaper, 1991ko abendua, 3. or. [itzuli]\nRammellzee, hemen: Greg Tate, “Flyboy in the Buttermilk: The Crisis of the Black Artist in White America”, Village Voice, 1989ko azaroak 14, 33. or. [itzuli]\nFab 5 Freddy, hemen: “Jean-Michel Basquiat as told by Fred Braithwaite a.k.a. Fab 5 Freddy”, op. cit., 119. or. [itzuli]\nBasquiat, hemen: “I Have to Have Some Source Material Around Me”, op. cit., xxv. [itzuli]\nFranklin Sirmans, Mary Ann Monforton-ekiko elkarrizketan, 1992ko urtarrilak 31, hemen: M. Franklin Sirmans, “Chronology”, hemen: Jean-Michel Basquiat, 235. or. [itzuli]\nO’Brien eta Diego Cortez izan ziren erakusketako komisarioak. Ikusi Jeffrey Deitch, Franklin Sirmans eta Nicola Vassell (ed.), Jean-Michel Basquiat. 1981, The Studio of the Street. Deitch Projects, New York, 2007. [itzuli]\nJeffrey Deitch, “1981: The Studio of the Street”, hemen: Jean-Michel Basquiat. 1981, The Studio of the Street, op. cit. [itzuli]\nGeldzahler, “Art: From Subways to SoHo: Jean-Michel Basquiat”, op. cit., 46. or. [itzuli]\nIkusi Richard Marshall, “Repelling Ghosts”, hemen: Jean-Michel Basquiat, 16. eta 27. or. Gerard Basquiatek ere uste zuen bere semea Hank Aaron beisbol jokalari profesionalari buruz ari zela. “Gerard Basquiat in His Own Words”, Jean-Michel Basquiat. 1981, The Studio of the Street, op. cit. [itzuli]\nMichael Holman-ek deskribatzen du nola pintatu zituen Basquiatek, oso-osorik edo zati batzuetan, bere konposizio eta ikusizko elementu harrigarriak (Michael Holman egilearekin elkarrizketan, 2009ko irailak 19, New York). Francesco Pellizzi-k ere gogoan du 1984an Basquiaten estudiora egindako bisita bat: “Gogoan dut [...] neurri handiko obra bat ikusi izana; irudi-sorta konplexu samarra zuen, eta horretan haren buru beltz errepikatuaren eta liluragarriaren aldaera bat zen nagusi. Bi egun geroago itzuli nintzenean museo bateko bildumaren presidentearekin, obra hura erabat aldatua zegoen: jatorrizko konplexutasun grafikoaren parte handi bat kolore iluneko adabaki handi batzuekin ezabatua zegoen, baina konposizioak oso indartsua izaten segitzen zuen”. Francesco Pellizzi (ed.), Jean-Michel Basquiat. Vrej Baghoomian Gallery, New York, 1989, 17. or. [itzuli]\nBasquiat, hemen: Widow Basquiat, 62. or. “Pentimento” hitzaren bidez, bere obrak egin bitartean zuzenketak egin zituela edo beste obra batzuen gainean pintatu zuela erakusten duten marrazki eta koadroen trazuak aipatzen ditu. Teknika hori maisu handien obretan ere erabili zuten, esate baterako Rembrandt-enetan, eta horietan gain-pinturak ikusteko aukera bakarra denboraren joanak eragiten duen pintura-geruzen gardentasun gero eta nabariagoa da; pentimentien ikusgarritasuna ez zen, inolaz ere, propio bilatzen zen zerbait. Baina aipatutako kasu horietan ez bezala, Basquiatek pintura-geruzen gardentasuna eta azpitik ageri ziren motiboen ikusgarritasuna kalkulatu zituen. Gain-pintatutako motibo bat ikusteko aukera ematearekin batera, azpiko geruzan haptikoki dagoen bigarren errealitate ikusgarri baten gaineko ikuspegia eskaintzen digu. Basquiaten gain-pinturen azterketak erakusten digu haren prozesuan ez zela soilik motibo baten ezabatze hutsa, baizik eta baita motibo bien arteko lotura egiazko eta metonimiko bat ere, materia, konposizio eta gai terminoetan; lotura horren bidez, opakotasunaren eta gardentasunaren arteko interakzioak definitzen du gain-pinturen itxura zatikatua. [itzuli]\nGerard Basquiat, hemen: “Gerard Basquiat in His Own Words”, op. cit. [itzuli]\nIkusi Fred Hoffman, “Boxer”, hemen: Jean-Michel Basquiat: Drawing. Work From The Schorr Family Collection. Rizzoli International Publications, New York, 2014, 87.–100. or. [itzuli]\nFrancesco Clemente, Jean-Michel Basquiat: Portraits - 45 Plates. Edition Gallery Bruno Bischofberger, Zurich, datarik gabe. [itzuli]\nBasquiat, hemen: “Art: From Subways to SoHo: Jean-Michel Basquiat”, op. cit., 46. or. [itzuli]\nAnnina Nosei, egilearekin elkarrizketa, 2009ko irailak 17. [itzuli]\nEgon Schiele, Oskar Reichel-i igorritako gutun batean, 1911ko iraila. [itzuli]\nO’Brien, “Basquiat and the New York Scene 1978–82”, Basquiat, vii. [itzuli]\n“‘I Have to Have Some Source Material Around Me’”, xxvi. [itzuli]\nMark Francis, “Black Magic Marker”, hemen: Jean-Michel Basquiat: Paintings 1981–1984. The Fruitmarket Gallery, Edinburgo, 1984. [itzuli]\nRobert Farris Thompson, “Activating Heaven: The Incantatory Art of Jean-Michel Basquiat”, hemen: Jean-Michel Basquiat. Mary Boone Gallery, New York, 1985. [itzuli]\nReichling, Jean-Michel Basquiat, op. cit., 105. or. [itzuli]\nIkusi William Peirce Randel, Ku Klux Klan: The Century of Infamy. Scherz Verlag, Bern, 1965; eta David Mark Chalmers, Hooded Americanism: The First Century of the Ku Klux Klan, 1865–1965. Doubleday and Company, New York, 1965. [itzuli]\nIkusi Lerone Bennett Jr., Before the Mayflower: A History of Black America. Penguin, New York, 1988. [itzuli]\nKeith Haring, hemen: “Burning Out”, op. cit., 190. or. [itzuli]\nHaring, Journals. Penguin Classics, New York, 2010, 166. or. [itzuli]\nBasquiaten erantzunaren aurretik hitz hauek izan ziren: “BJ: Pintatuko ez bazenu, zertan arituko zinateke zure ustez? JMB: Filmak zuzenduko nituzke, nik uste. Aukeratzea izanez gero, noski. BJ: Nolako filmak egin nahiko zenituzke?”. Hemen: “I Have to Have Some Source Material Around Me”, op. cit., xxvi. [itzuli]\nBasquiat, hemen: “I Have to Have Some Source Material Around Me”, op. cit., xxvi. [itzuli]\nHaring, “Painting the Third Mind”, hemen: Collaborations: Andy Warhol, Jean-Michel Basquiat. David Grob/ The Mayor Gallery/ The Mayor Rowan Gallery, Londres, 1988. [itzuli]\nWikipediako kolaboratzaileak, “Gadsden flag”, hemen: Wikipedia, The Free Encyclopedia, http://en. wikipedia.org/w/index.php?title=Gadsden_ flag&oldid=631821996. [itzuli]\nBuchhart, “Jean-Michel Basquiat und die Anatomie der Straße”, hemen: Gerald Matt y Cathérine Hug (ed.), Street and Studio. Von Basquiat bis Séripop. Verlag für moderne Kunst, Nurenberg, 2010, 18. or. [itzuli]\nGai honi buruz, ikusi Buchhart, “Kollaborationen als körperliches Zwiegespräch zwischen Respekt und Differenz”, hemen: Ménage à trois. Warhol, Basquiat, Clemente. Kerber, Bielefeld, 2012, 117.–134. or. [itzuli]\nO’Brien, “Basquiat and the New York Scene 1978–82”, op. cit., viii. [itzuli]\nIkusi, halaber, Klaus Kertess, “The Word”, hemen: Larry Warsh (ed.), Jean-Michel Basquiat: The Notebooks. Art + Knowledge, New York, 1993, 17. or. [itzuli]\nIkusi Buchhart, “Egon Schiele, Cy Twombly, Jean-Michel Basquiat: It’s All Drawing and the Emancipation of Dissonance”, hemen: Brian Currid (itzul.), Poetics of the Gesture. Nahmad Contemporary, New York, 2014. [itzuli]\nLydia Yee, “Breaking and Entering”, hemen: One Planet under Groove: Hip Hop and Contemporary Art. Bronx Museum of the Arts, New York, 2001, 19. or. [itzuli]\nIkusi Sirmans, “In the Cipher: Basquiat and Hip-Hop Culture”, hemen: John Cheim (ed.), Basquiat. Merrell Publishers, New York, 2005, 91.–105. or.; Yee, “Breaking and Entering”; eta Greg Tate eta Djindi Brown, “In Praise of Shadow Boxers: The Crises of Originality and Authority in African-American Visual Art vs. The Wu Tang Clan”, hemen: Dana Friis-Hansen et al. (ed.), Other Narratives. Contemporary Arts Museum Houston, Houston, 1999, 40. or. [itzuli]\nTate eta Brown, “In Praise of Shadow Boxers”, op. cit., 40. or. [itzuli]\nIkusi Anna Karina Hofbauer, “Betragterens rolle i participatoriske værker fra den historiske avantgarde til og med samtidskunst”, doktore tesia, Kopenhage, 2003, 29.–31. or. [itzuli]\nCy Twomblyk ere jaso zuen John Cageren eragina. Ikusi Achim Hochdörfer, “‘Blue goes out, B comes in’: Cy Twomblys Narration der Unbestimmtheit”, hemen: Achim Hochdörfer (ed.), Cy Twombly: States of Mind. Malerei, Skulptur, Fotografie, Zeichnung. Schirmer Mosel, Munich, 2009, 12.–36. or. [itzuli]\nReichling, “Jean-Michel Basquiat”, op. cit., 53. or. [itzuli]\nRobert Storr, “Two Hundred Beats per Min”, hemen: John Cheim (ed.), Jean-Michel Basquiat: Drawings. Robert Miller Gallery, New York, 1990. [itzuli]\n“I Have to Have Some Source Material Around Me”, xxvi. [itzuli]\nGeldzahler, “Art: From Subways to SoHo: Jean-Michel Basquiat”, 46. or. Ikusi, halaber, “I Have to Have Some Source Material Around Me”, xxii. [itzuli]\nStorr, “Two Hundred Beats per Min”. [itzuli]\nGerard Basquiat, hemen: “Gerard Basquiat in His Own Words”. [itzuli]\nRoberta Smith, “Basquiat: Man For His Decade”, New York Times, 1992ko urriak 23, C20. or. [itzuli]\nHaring, “Remembering Basquiat: Keith Haring on a Fellow Artist and a Friend”, hemen: Jean-Michel Basquiat, op. cit., 24. or. [itzuli]


Groundbreaking of Arizona Fallen Firefighters & Emergency Paramedics Memorial - Molera Alvarez\nMolera Alvarez is proud to support the establishment of the Arizona Fallen Firefighter Memorial at Wesley Bolin Plaza (at the Arizona State Capitol). Led by Rick DeGraw of CopperPoint Mutual Insurance Co., the official groundbreaking ceremony took place on March 6, 2015 10:30am at Wesley Bolin Plaza. Governor Doug Ducey attended and gave remarks, along with Arizona Public Service (APS) CEO Don Brandt. Anyone interested in contributing to the memorial can visit, www.azfirefightersmemorial.com or send checks to Arizona Fallen Firefighter Memorial, 61 E. Columbus, Phoenix, Arizona 85012.


Donostia / San Sebastián - Quote - Auñamendi Eusko Entziklopedia\nAuñamendi Entziklopedia. Donostia / San Sebastián. Auñamendi Encyclopedia [on line], 2022. [Date of consultation: July 07 2022]. Available in: https://aunamendi.eusko-ikaskuntza.eus/en/donostia-san-sebastian/ar-36359/


Soto Merino, Juan Carlos (2)Barambones Caramazana, Oscar (1)Garrido Hernández, Aitor Josu (1)... View MoreDepartamento (cas.)\nMatemática aplicada (2)Departamento (eus.)Elektrizitatea eta elektronika (2)


Ezkerrean, Bonnie (1910-1934) eta Clyde (1909-1934), Ford V8 autoa atzean dutela. Eskuinean, Henry Fordi Clyde Barrowek (ustez) bidalitako gutuna, autoaren bertuteak goraipatuz. (arg: AEBetako Kongresuko Liburutegia)\nOrdurako ezaguna zen bikotea. Ofizialki, hiru urte ziren “etsai publikotzat” zituztela, baina askok miretsi egiten zituzten, Robin Hood garaikideak bailiran. Heriotzak mitoa elikatu besterik ez zuen egin.\nZuloz jositako Ford V8 autoa ikusgai jarri zuten berehala –eta gerora hainbat kopia egingo zituzten, benetakoa zein zen zalantzan jartzeraino–. Horrenbestez, bi urte lehenago merkaturatutako auto modeloarentzat ustekabeko eta doako publizitate kanpaina bikaina egin zuen gertakariak.\nBonnie eta Clyde hil baino hilabete lehenago, Clyde Barrowek Henry Fordi (1863-1947) idatzi zion, bere produktuarengatik zorionduz. “Biriketan airea geratzen zaidan bitartean, auto bikaina egin duzula esango dizut”, hasten zen eskutitza. Gaizkileak zioen beti Ford V-a lapurtzen ahalegintzen zela, ihes egiteko parekorik ez omen zuelako. Fordek, eskutitza bere museoan jarri zuen ikusgai, ezusteko kanpaina are gehiago bultzatuz.\nHarrigarriki, handik aste gutxira Fordek antzeko gutun bat jaso zuen, oraingoan John Dillinger banku lapur ezagunaren eskutik. Hark ere Forden autoentzat konplimenduak besterik ez zituen eta publizitate lelo bat ere proposatzen zuen: “Gida ezazu Ford bat eta beste autoak atzean geratzen direla ikusiko duzu”. Dillinger handik gutxira hil zuten, 1934ko uztailaren 22an.\nBi gutunen ustezko egileak hilda, ezingo zuten testuak benetakoak ziren egiaztatu edo gezurtatu. Baina, gerora, adituek eskutitzak aztertu zituzten eta Dillingerrena faltsutzat jo zuten zalantzarik gabe. Clyderen gutuna ortografia eta gramatika akatsez josita zegoen eta hori bat zetorren Burrowek jasotako heziketa maila eskasarekin. Baina sinadura ez zetorren bat Clydek erabili ohi zuenarekin eta gutun hura ere zalantzan jarri zuten adituek.\nHipotesi batek dio, lehen gutuna benetakoa zela eta Fordek bigarrena asmatu zuela lehenaren eragina indartzeko. Beste hipotesi baten arabera, biak faltsifikatu zituzten, publizitate kanpaina ezkutua abiarazteko. Henry Fordek maitasun gutunak bere buruari bidali zizkiola, alegia.\nKanal hauetan artxibatua: Denboraren makina | Industrializazioa | Automobilgintza


247 positibo gehiago atzeman dituzte Eibarren eta intzidentzia-tasa 4.076,58koa da - etakitto.eus\n247 positibo gehiago atzeman dituzte Eibarren eta intzidentzia-tasa 4.076,58koa da\nAzken hiru egunetan 247 koronabirus kasu positibo berri atzeman dituzte Eibarren eta intzidentzia-tasa 4.076,58koa da.\nDebabarreneko beste herriei begira Ermuan 120 kasu berri atzeman dituzte (3.889,13); Elgoibarren 90 (4.549,39), Mutrikun 63 (4.949,19), Deban 49 (5.098,11), Soraluzen 22 (3.019,63), Mendaron 16 (4.113,48) eta Mallabian 12 (3.193,28). Beraz, azken hiru egunetan 619 kasu berri atzeman dituzte eskualdean.\nEuskadi mailan, azken astean 34.887 koronabirus kasu berri atzeman dituzte, 14 eguneko intzidentzia metatuaren tasa 3.551,97koa da eta oinarrizko birsorkuntza tasa 0,94koa. Bestalde, 649 lagun ospitaleratu dituzte eta 103 ZIUn daude.\n« Supermerkatu berria zabaldu dute Azitaingo gasolindegian Zaldibarko zabortegiko hondamendiari buruzko informazio gehiago eskatu du Europak »


Euskal idazle gazteen lanak sustatzeko deialdia zabaldu du Liberoamerika argitaletxeak - Iruñea - euskalerriairratia.eus\nEuskal idazle gazteen lanak sustatzeko deialdia zabaldu du Liberoamerika argitaletxeak\nEuskalerria Irratia 2021-01-12 13:57\nLiteratura "berritzailea" argitaratzeko asmoa dute Leire Alonso Allué, Iosune de Goñi eta Ane Garcia proiektuaren sustatzaileek.\nLiberoamerika argitaletxeak, euskal idazle gazteen lanak sustatu eta zabaltzeko asmoz, deialdi berri bat ireki du.Euskaraz idatzitako literatur lanak bildu nahi dituzte, originalak eta aurretik argitaratu gabeak. Egile moduan 30 urtetik beherako pertsonek parte har dezakete, nahi duen literatur genero, gai eta estiloan. Argitu dutenez, dena den, "literatura berritzailea" argitaratzeko asmoa dute Leire Alonso Allué, Iosune de Goñi eta Ane Garcia literatura proiektuaren sustatzaileek: "Literatura tradizionalarekin apurtzen duten lanek lehentasuna izango dute: poema bildumak, narrazio laburrak, prosa poetikoa, egunerokoak, intertestuak, lan hibridoak, literatura esperimentala…".\nAukeratutako lanak Liberoamerika argitaletxean argitaratuko dira eta egile-eskubideak ohiko moduan ordainduko zaizkio idazleari. Deialdian parte hartzeko oinarriak Liberoamerika argitaletxearen webgunean jaso dituzte.\nLiberoamerika argitaletxeak Euskal Herriko 24 idazle gazteen testuak biltzen dituen "Izotzetan islatuak" antologia kaleratu zuen 2020an. Leire Alonso idazlearekin mintzatu zen Euskalerria irratia iazko irailean (entzun elkarrizketa hemen).


Politika - Page #125\nMaiatzeko Tumatxaaaaaak Maiatzaren 18ko tumatxa : (audio)/images/audio/22.05.18 tumatxa.mp3(/audio) Maiatzaren 11ko t...\nOgi egile berri bat badügü xiberoan !! Audela etxeko ogia, bio eta etxen berean eginik !! Mendikotako Patxi Patalagoit...


Saint-Colomban (Loire-Atlantique) - Wikipedia, entziklopedia askea.\nSaint-Colomban (Loire-Atlantique) (Frantzia)\nSaint-Colomban (Loire-Atlantique) (Bretainia)\nSaint-Colomban (,, frantsesez eta ofizialki: Saint-Colomban) bretainiako udalerria da. Administratiboki Frantziako Loire-Atlantique departamenduan dago, Pays de la Loire eskualdean. 2013an 2.872 biztanle zituen.\nOrriaren azken aldaketa: 17 iraila 2020, 17:20.


Ongi etorri, Eztabai! | Gorri-beltzean\n« Beste muntaia baten amaiera – Caso Bombas: Todo el mundo absuelto\nHauspokada jaia ekainaren 30ean / Fiesta Hauspokada el 30 de junio »\nOngi etorri, Eztabai!\nJaiotzen garenetik, etsaiak asmatutako teknologiek inguratuta bizi gara, eta haietara ohitzen gaituzte, gure onerako direlakoan, gure askatasuna handitzen dutelakoan. Haietako bat dugu Internet, armadak aspaldi sortutakoa eta munduko gobernu guztiek herritarrak gero eta zorrotzago kontrolatzeko hasieratik eta etengabe erabilia. Komunikazioaren ameskerian bizi gara, ‘informazioaren gizartean’, doktrina modernoak barnerarazi nahi izan digunaren arabera. Inkomunikazioaren, desinformazioaren, intoxikazioaren, doktrinamenduaren eta gizagabetzearen gizartean, zintzoak izateko.\nKontrol, manipulazio masibo eta errepresiorako sortutako tresna horiei mozorroa kentzen diegunean, bide bi baino ez zaizkigu geratzen: haietatik ihes egin eta Estatuen kontroletik kanpo dauden geure tresnak asmatu, edo ahal dugun neurrian tresna horien izaera kaltegarria murriztu eta geure alde baliatzea. Beharbada, geure buruari iruzur egitea da pentsatzea teknologiak inoiz neutroak izango direla eta Estatu aparatuek asmo zehatz batekin sortu zutenari buelta eman ahalko diogula, baina guztiz amore emateak ere ez lituzke haiek desagerraraziko eta erabateko garaipena emango lioke sistemari, eremu horretan, bederen. Horregatik, agian, jarrerarik zentzuzkoena ahal dugun neurri xumean gure xedeetarako erabiltzea izan daiteke, ahalik eta gutxien eta helburu oso zehatzekin baino ez bada ere, sistemak uzten dituen arrakalak inoiz handitzeko itxaropenez.\nGure helburuetarako tresna mugatuak eta gehien bat gure aurka erabiliak direla ahazten ez badugu, etekina ere atera diezaiekegu teknologiari eta Interneti. Bide horretatik, garrantzitsua da inkomunikazioaren garaiotan geure artean komunikatuta eta maila xume batean koordinatuta egoteko tresna bateratuak eskura izatea. Baita sistemak isilarazi nahi dituen ahotsak, ideiak, jarrerak, jarduerak… komunikazio hesitik aterarazi eta hedatzea ere. Asmo horrekin sortu da Eztabai webgunea, gizarte mugimenduek Euskal Herrietan egiten dituzten jarduerak, publikoki jakinaraz daitezkeenak, behintzat, bildu eta edonorentzat eskuragarri bihurtzeko “leiho” berria. Diskurtso menderatzaile nagusiari bere lurraldean bertan hozka egiteko jaio da Eztabai, beraz, informazio gune bateratu eta zabala, euskal lurretan kapitalismoaren eta faxismoaren aurkako gerran mugitzen diren fronte guztien ahotsen bozgorailua izan nahian. Zoritxarrez, sistemaren estrategia ondo hausnartuak barnerarazi digun ildotik, espezializazio garaietan bizi gara, eta gure borrokak ere zatikakoak dira sarritan, esparru jakin bati mugatuak. Horixe interesatzen zaie gobernuei, hola dihardugun bitartean ez baitugu inoiz sistema bere osotasunean eta erroetatik koloka jarriko. Horregatik, ez da alferreko ahalegina fronte guztiak bateratzea eta elkarren berri izateko tokia ere eskura izatea, kapitalismoaren eta faxismoaren aurkako gerra bakarra dagoela bistatik ez galtzeko. Gerra horretan dihardugunon betebeharra da orain tresna berriari erabilera zentzudun eta arduratsua ematea, ahaztu barik, jakina, elkarrekin topatzeko esparrua eta Estatuen aurkako borroka-zelaia kalean, auzoetan, herrietan, kartzeletan, okupetan, geure asanblada eta topaguneetan… daudela. Nork bere banderari eusteak baino premia larriagoa du borroka orokor horrek. Konplizitateak eta esfortzuak saretzeko bide horretan, ondo etorri, Eztabai!\nThis entry was posted on 2012/06/05 at 18:43 and is filed under Anarkismoa, Euskal Herria, Gizartea, Komunikabideak, Politika with tags Anarkismoa, eztabai, Gizartea, Komunikabideak, Politika.\tYou can follow any responses to this entry through the RSS 2.0 feed. You can leave a response, or trackback from your own site.


Zabalik dago Kimuak 2022 aukeraketan parte hartzeko deialdia - bizkaie.biz\nBizkaie! 2022-05-05 08:10 Zinemea\nFilm laburrak aurkezteko epea maiatzaren 25ean amaituko da.\nEusko Jaurlaritzeak Etxepare Euskal Institutuaren bitartez atondu eta Zineuskadi alkarteak kudeatutako Kimuak programearen 2022ko edizinoan parte hartzeko deialdia zabaldu da. Programa honek, Euskadiko Filmategiaren babesa dau zabalkunderako. Deialdi honetan hautatuak diran film laburrak Kimuak deiturapean jasoko dira eta nazinoarteko zinema jaialdi zein ikus-entzunezko ospakizun garrantzitsuenetara bialduko dira.\nAukeraketan parte hartu nahi daben zuzendari edo produktoreek 30 minututik beherako iraupeneko lanak bialdu beharko ditue. Parte-hartzaile bakotxak nahi beste film labur aurkeztu leikez, betibe 2021eko bagilaren 1etik aurrera egindakoak badira.\nBeste alde batetik, aurtengo barritasuna da Nafarroako Foru Komunidadeko eta Euskal Urigune Alkargoko euskerazko film laburrak be onartuko dirala. EAEko film laburren kasuan, edozein hizkuntzatan egindakoak izan daitekez.\nFilm laburrek maila komertzialean estreinau bakoak izan behar dabe. Zinemaldi baten testuinguruan plataforma publikoren baten bitartez zabaldutako lanen onarpena ebaluauko da. Era berean, lanok gehienez 25 zinemalditara aurkeztu izatea onartuko da.\nDeialdiaren oinarriak eta izena emoteko formularioa hemen.


Eusko Jaurlaritzak Corrugados enpresaren itxiera berriz pentsatzea eskatu dio Gallardori - SPRI\nSPRI / Berriak SPRI / Berriak / Eusko Jaurlaritzak Corrugados enpresaren itxiera berriz pentsatzea eskatu dio Gallardori\nEusko Jaurlaritzak Corrugados enpresaren itxiera berriz pentsatzea eskatu dio Gallardori\nGaur goizean Eusko Jaurlaritzaren, Gipuzkoako Foru Aldundiaren eta Azpeitiko udalaren ordezkariak Lakuan egin dute bilera eta bertan Corrugados enpresako Gallardo jabearekin eta lan komitearekin izan dira.\nJaurlaritzak harridura adierazi dio Gallardori enpresaren itxieraren erabakiaren aurrean, eta Lan Erregulazioaren inguruan erabakia berriz pentsatzea eskatu dio, ahalik eta kalte gutxien eragin dezakeen erabakia hartuta. Gainera, Jaurlaritzak denbora eskatu dio, bitartean enpresarako inbertsore berrien bila jar daitezen erakundeak eta enpresa.\nEusko Jaurlaritzaren Ekonomiaren Garapen eta Lehiakortasunaren saileko eta Gipuzkoako erakundeetako ordezkariek bilera egin dute enpresako jabeekin eta langileekin eta bertan Gallardok enpresaren bideragarritasunaren zailtasunak azaldu ditu. Adierazitako azalpenen arabera, estatuko merkatuan eskaintza eta eskaeraren arteko desoreka handia dago Corrugados-en jardueraren sektorean.\nHorrela, eta aurki gauzatu daitekeen Lan Erregulazioaren egoeran, legeak aurreikusten duen 30 eguneko negoziazioarako epean, lanpostuak desegiten saihesteko aukera berriak adosteko jarrera erakutsi du Gallardok.


Turkiako Nazioarteko Sariak proiektu erraldoien | RayHaber | Trenbidea | Autopista | teleferiko\nHasieraTURKEYMarmara eskualdea34 IstanbulTurkiako Nazioarteko Sariak proiektu erraldoia\n07 / 11 / 2019 Levent Elmastaş 34 Istanbul, RAILWAY, GENERAL, KENTİÇİ Rail Systems, GOIBURUKO, Marmara eskualdea, Metro, TURKEY 0\nturkiyenin proiektu erraldoien nazioarteko saria\nTurkiako proiektu erraldoien nazioarteko sari etortzen jarraitzen du. AEC Excellence Awards 2019 atalean, munduko saririk entzutetsuenen artean dago, Yüksel Project, Istanbulgo Rail Rail System Design Services zerbitzuekin eta Ümraniye-Ataşehir-Göztepe Metro proiektuekin finalista izan zena, sari nagusia irabazi zuen Building Information Modeling (BIM) proiektuetan egindako proiektu bietan.\nlehenengoa ospatu zen Turkian izenean lehiaketan. Lehen aldiz saria lehiaketan ekitaldian bertan Turkia txapelduna Turkish enpresa batekin proiektu 2 batetik, 19 Autodesk Unibertsitateko ekitaldi Estatu Batuetan azaroan, berriz, abenduaren 3 Summit ospatuko da eraikuntzan etorkizunean egon Istanbul ospatuko da. AEC-eko 8. Bikaintasunaren Sariak, Autodesk softwarearekin mundu osoan gauzatutako proiektuekin lehiatzen direnak, sektoreko oskarrak dira.\nEraikuntza-lanak Gülermak, Nurol, Makyol-ek burutzen dituzte, Ümraniye-Ataşehir-Göztepe Metro Project-ekin. 13 km-ko luzera eta 11 geltokia dira. Geltokiak hiriko eremu populatu handietan kokatuta daudenez, diseinu eta eraikuntza lanek ingeniaritza handiko esperientzia behar dute. BIM (Building Information Modeling) konponbideak modu eraginkorrean erabili dira erronka horiek gainditzeko. Autodesk Turkia Herriko Leader Murat Tüzüm "Mundu osoan gaia dagokionez, egindako proiektuen milaka aldi berean irabazlearen saria 2 Turkiako proiektuen ikustea, maila handiko berrespena gisa Turkish enpresek eraikuntza eta azpiegitura proiektuak eraikitzen iritsi, eta asko zaintzen dugu. BIM (Building Information Modeling) harmoniatan lan egiteak, hau da, nazio eta nazioarteko proiektuetan parte hartzeko baldintza nagusietako bat, gauzatze fasean eraginkortasun handiena ziurtatzen laguntzen du plangintza eta lankidetza tresna egokiekin. Eskerrak eman nahi dizkiogu arrakasta lortzen lagundu duten proiektuko eragile guztiei. " Cihan Kayhan, I + G eta Yüksel Proiektuaren Koordinatzaile Elektromekanikoa, honako hau esan zuen: arkasında Arrakasta honen atzean, 60 gure 1.400 langilea da, arkitektoek eta ingeniariek osatzen dute. Sektoreko I + G zentroko lehen enpresa gisa; gure ezagutza babesten dugu teknologia garatzen eta irtenbide berritzaileak lortzen. Horrela, goi mailako ingeniaritza irtenbideak ematea da proiektu berrien ekoizpenerako motibaziorik handiena. "\nIMM-en birziklapen kontainer adimenduna ...\nGiant Transportation Proiektuak Aseguru Laguntza


MGEPeko goi mailako heziketa zikloko Mekatroniko ikasleak Orkli enpresan bisitan | Mondragon formación profesional\nMGEPeko goi mailako heziketa zikloko Mekatroniko ikasleak Orkli enpresan bisitan\n.-(e)k idatzia\t 2019-02-19 0\nUrtarrilak 29an Ordizia eta Arama herrietan kokatua dagoen ORKLI enpresa bisitatu genuen MGEPeko Goi mailako heziketa zikloko Mekatronik industrialeko 2.mailako ikasleak.\nORKLI berokuntzarako, etxeko ur berorako, ur-beroketarako eta etxetresna elektrikoetarako osagaiak fabrikatzen eta saltzen dituen enpresa da. Hiru negozio ditu: Berokuntza eta etxeko ur beroa, Segurtasun termoelektrikoa eta Ur-beroketa\nHasiera batean bilera gela batean izan dugu. Asier Lekuonak, Giza Baliabidetako arduradunak, ORKLI enpresa azaldu digu eta bideotxo bat ikusiz bere produktu eta negozioak azaldu dizkigu.\nORKLI-k 2 planta nagusitan negozioak ditu banatua eta guk bisitatu duguna ur-beroketarako sistemen produkzioa eta muntaia izan da, Araman dagoen planta.\nGaldaretako erretze-sistemak, balbulak, irtenbide hidrauliko ia gehienak diseinatu, fabrikatu eta muntatzen dituzte. Gure ikasleak 3 taldetan banatu dira eta bakoitzak lantegiko arlo desberdin bat ikusteko aukera izan du: estanpazioa, muntatzeko lerroak eta mekanizazioa.\nEkoizpena zein automatizatua duten zuzenean ikusteko aukera izan da. Ikasleak 2. Mailan lantzen ari diren moduluen aplikazioak ikusi dituzte hala nola, Ikusmen artifiziala, Robotika Industriala, SCADAk, sare industrialak, pneumatika eta hidraulikaren aplikazioak, fabrikazio prozesuak estanpazioaren bitartez besteak beste.\nPrimerako bisita izan dugu Ordizi-Araman, eta eskertzekoa Asier Lekuonak eta bere lankideek emandako azalpenak.\nKategoriak enpresara bisitakGoi Mailako Heziketa ZikloakMekatronika Industriala\nMGEP GMHZ DUALak Bartzelonako Consorci d’Educació-ri zuzendutako hitzaldian


HAPO BATEN ALDEKO HERRI EKIMENAK UDALEKO JARRERA SALATU DU UDALETXEAN\nHauxe da Lezamako HAPO baten aldeko HERRI EKIMENAK bidalitako idazkia ( Udalean aurkeztuko dueña):\nNORK: LEZAMAKO HAPO HOBEAREN ALDEKO HERRI EKIMENA\nNORI:\tLezamako ALKATEA\nLezamako EAJ Udal Taldea\nLezamako BILDU Udal Taldea\nLezamako HAPO –Herri Antolamendurako Plan Orokorra- 2015eko maiatzean onartu ondoren herriko biztanle batzuek elkartu ginen eta abian jarri genuen Herri Ekimena, ez baikeunden batere konforme bere edukiarekin eta tramitazioan zehar parte hartzeko izan genuen aukerekin. Besteak beste onartu genuen epaitegian helegitea ipintzea bi helbururekin: batetik, gure parte hartzea eraginkorra izan zedin, eta, bestetik, ahal den neurrian onartutako HAPO hobetzea. Helegite hori Lezama Bizirik Auzo Elkartearen bidez tramitatu da eta 2015eko uztailean epaitegian aurkeztu zen.\nGarai horretan eta Bilduren bitartez jaso genuen alkatearen asmoaren berri, helegileekin elkartzeko asmoa omen zuen eta. 8 hilabete pasatu dira, bileraren berririk ez daukagu, eta okerrena da udala erabiltzen ari dela trikimailu legal guztiak tramite judizialak oztopatzeko, jakinda horrek ondorio larriak izan ditzakeela udaletxearentzat zein Lezamako biztanleentzat.\nAldamiz jaunak, udala ordezkatzen duen abokatuak, gutxienez 3 idazki aurkeztu ditu epailearen aurrean esaten, besteak beste, udalak ez duela aurkeztu behar epaileak eskatutako dokumentazioa, edo ez duela auziarekin zer ikusirik –ez dagoela demandatuta, alegia- , eta gainera fotokopien gastuak -1.300 €- auzi-jartzaileen kontura izan behar direla.\nEpaileak halako eskaera zentzugabeak atzera bota ditu, berriro ere dokumentazioa eskatu dio udalari eta ohartarazi dio agindua betetzen ez badu isunak jarriko dizkiola behin eta berriro, eskatutakoa jaso arte.\nGauzak horrela idazki hau aurkeztu nahi dugu alkatea eta 2 udal-taldeen aurrean gure kexa jakinarazteko eta gertatzen ari dena salatzeko. Lezamako biztanleak izanda sentitzen dugu gure udalak eraso egiten digula eta guztion dirua xahutzen dela inongo ardurarik gabe.\nUste dugu HAPO oso garrantzitsua dela herriarentzat eta negoziazioa tramitazioan ezinbestekoa izan behar duela. Udalak ez digu halako aukerarik eman eta horregatik uste dugu gure eskubidea dela, Lezamako etorkizun duinaren alde, bide judizialari ekitea, eta udalari exijitu behar diogula diru publikoa, guztiona dena, ez erabiltzea gure eskubideak gauzatzearen kontra.\nAurreko guztia kontuan hartuta, erreflexio txiki baten ondoren, eskatu nahi diogu alkate jaunari agindu diezaiola udala ordezkatzen duen abokatuari ez dezala berriro oztopatu Lezamako HAPOren onarpenaren kontra aurkeztu dugun helegitea.


92-93 Ikasturtea amaitzera doan orenean urtean zehar egindako lanen balantzetxoa egiteko ordua datorkigu eta Zintzhilik-en atal hau bete beharra dugu aitzaki.\nHainbeste saltsen lapiko den fakultate honetan zaila da egindako lanari "arrakastatsu" izen-laguna ezartzea, hala ere gauza bakoitzari dagokion neurria ematen ikasten badugu egindakoa hain gutxi ere ez dela ohartuko gara.\nAipa ditzagun ikasturtearen buruan egin ditugunak. Ikasturteari hasiera eman genion ikasketa plan berriak euskal adarretan izango duen eraginari buruzko azalpen-hitzaldi batekin bide batez Euskara Batzordea aurkeztuz.\nHonen ondoren maskaradari zuzendutako astea izan genuen. Neguko hotzak epelduaz batera KORRIKA etorri zitzaigun eta kanpus osoko Euskara Batzordeok geure fakultateetan Korrika Batzordeak antolatzeko deia eginaz lanean hasi ginen ekitaldiaren berri eman kilometroaaa erosteko dirua bildu eta behar bezala ospatzeko.\nArnasa hartzeko aukera haundiegirik izan gabe eta Aste Santuko oporren aurretik "Sexuaz mintzo aste betez" deitu astea antolatu genuen eta aldi berean "I ZINTZHILIK LITERATUR LEHIAKETA"-ko sariak banatu eta esku artean duzun aldizkaritxo honi itxura eman genion.\nHorrez gain udaberriaz geroztik Gasteizko Hala Bedi irratian hilean behin irratsaio bat egiten dugu geuri bereziki dagozkigun gaiak jorratuz.\nHauxe da labur-labur esanda ikasturtearen buruan egin duguna. Ez dago esan beharrik beste hainbat gauza egiterik ez dugula izan dirurik ez, edo besterik gabe, behar zen indarrik ez genuelako, baina ze demontre!, ez da gutxi, ezta?


2019. urtea zoragarria izan dadila HEZITZAILE guztiontzat\n- Aditu! -esan zuen ahots batek.\n- Zu medikua izango zara. Bizitzak salbatuko dituzu, mina kendu, gaixoei itxaropena emango diezu.\n- Zu arkitektu garrantzitsua izango zara. Eraikuntza harrigarriak sortuko dituzu, kaleak eta munduko hiriak jantziko dituzu.\n- Zuk giza legeen inguruko ezagutza izango duzu. Giza jokabideak epaitu eta justiziaren aldeko lana egingo duzu. Abokatua izango zara.\n- Zure asmakizunek gizakion bizitza erraztuko dute. Teknologia dominatuko duzu.\nEta orduan, niri begiratu eta indarrez esan zidan:\n- Zu HEZITZAILEA izango zara. Zure eskuetan haziko dira medikuak, arkitektuak, abokatuak, asmatzaileak? Zure hitzei eta ekintzei esker, haurren burmuinetara eta bizipenetara helduz, sortuko dira pertsona jakintsuak, artistak, arduratsuak, identitatedunak, solidarioak? Baina, argi izan, zure lana ez da ezagutuko. Ikusten ez den zimendua izango zara, obren handitasuna sustengatuko duena. Azken baten, partekatu zutenen adimenetan presente egongo da, agian, zure irakaskuntzen oihartzuna. Baina haien bihotzetan ezingo dute ahaztu amestutako etorkizunera bultzada eman zeniela.\n- Zure lanaz harro, lasai eta oroitzapen ederrez beterik amaituko duzu, nahikoa egin izanaren sentsazioarekin!\n- Zu HEZITZAILEA izango zara!\nURTE BERRI ON, IRAKASLE edo HEZITZAILE!


Jokoak berria of Defendatzeko setioaren doan - Page 4\nPenguins mundua konkistatzen erabaki dute eta zara eragotzi dutelako hori egiteko ardura. Zure helburua lortzeko euren Tamalez plan gelditzeko defentsa-dorreak jarri ahal duzu.\nBloons TD bertsio hau mantentzeko globoak errepidearen amaiera iritsi behar duzu. Dorre artean aukeratu ahal izango duzu.\nNork bere baserriko zoriontsu bizi ziren zonbi iritsi dira animalia bizidun guztietan hiltzea arte behi bat zara. Defendatzeko Baserriko hilen guztiak hiltzea.\nBehi vs zonbi\nHell espirituen erresuma inbaditu dute eta printzesa hartu nahi. Soldadu gaztelua eta printzesa erasoaren defendatu behar duzu, berandu baino lehen egiten zara.\nJarri dorre defentsa onena lekuak zure base eraso egin nahi dute jostailu guztiak hiltzea. Diru honekin lortu dorre erosi ahal izango duzu duzu.\nToy Station defentsa\nJarri defentsa dorreak leku estrategikoetan eta haunt duzu hainbat etsai hil, erasotzeko burbuila.\nInbaditu eta konkistatu zure gaztelu, su-etena eman gabe lurk etsai guztiak tiro gastu guztiak saihestu.\nKarratu burua gerlari\nEliteko soldadu bat zara eta zure egitekoa da zure bandera babesteko, tiro aprobetxa dezagun nahi duten etsai guztiak.


Deskubrimendua | Iritzia | Berria\nEz dakit euskaraz bizi den umeak nola deskubritzen duen gurasoek beste hizkuntza batzuk ere badakizkitela. Nire kasuan, medikutara joatean gertatzen zela esango nuke. Medikuaren itxarongelara iritsi, eta txandan azkenengoa nor zen ahots ozenez eta gazteleraz galdetuko zuen amak. Zain jarri eserita, eta hurrena sartzen zenak galdera bera egitean, amorrazioz betetzen ninduen esamolde batekin erantzungo zuen: «Servidora!». Nire umean, ez nuen gustuko menpekotasun adierazpen hura…\nPandemiak —itxialdiak batik bat, baina ondorengo hilabeteek ere bai— ekarri dituen aldaketen artean bat ia oharkabean pasatu zaigula esango nuke. Umea han dabil bueltaka etxean eta gurasoak telelanean ari dira. Egoerarik gehien-gehienetan euskaraz ezagutu dituen guraso horiek, orain sarri-sarri gazteleraz edo ingelesez sumatuko ditu haurrak, lana lana baita, eta lan-harremanak ez baitira bestelako harremanak bezain euskarazkoak zenbaitentzat. Deskubrimendu bat izango da beretzat. Eta haurra ez baita tonto-tuntuna, barneratu egingo du euskara dela egoera batzuetarako eta erdarak direla beste batzuetarako.\nNi ez naiz nor zure etxean sartzeko. Ez diot nik inori esango larrutarako logelako atea ixtea prezixo den. Baina telelanerako akaso komeni da.


NENA BERTA. NEIRA, CONRADO. 9788489371835 La Llar del Llibre


RASI QUIERE VOLAR. ORO PRADERA, BEGON~A. 9788467589566 Moito Conto\nVista previa: RASI QUIERE VOLAR


Otsailaren 22an Emakumezkoen eta Gizonezkoen Soldata Berdintasunaren aldeko Europar Eguna ospatuko da | Mondraberri Arrasateko Ataria\nHasiera Albisteak Otsailaren 22an Emakumezkoen eta Gizonezkoen Soldata Berdintasunaren aldeko Europar Eguna ospatuko da\nTestua : Arrasateko Pentsionistak.\nAstelehenero gertatzen den moduan, eguerdiko 12:00etan Herriko plazan pentsionistek elkarretaratzea egin dute. Oraingoan, gogoratuz otsailaren 22an Emakumezkoen eta Gizonezkoen Soldata Berdintasunaren aldeko Europar Eguna ospatuko dela.\nHona hemen gaur goizean irakurritako testua:\n“Ehunka mila emakume, 800 eurora iristen ez diren pentsioekin, edota 400 euroko pentsio ez kontributiboekin gaude, eta inor ez da gutaz oroitzen, nahiz eta gure kaleetan egon astero. Emakumeen pentsioak, gizonezkoenak baino %37,5 baxuagoak izanik, gure bizitzan eta lanean zehar emakumeok jasaten ditugun desberdintasun asko eta askoren ondorioa dira. Gizonezkoen eta Emakumezkoen arteko soldata arrakala %24koa da, eta Europan handiena gainera, eta adin zaharreneko emakumeen artean gogorragoa.\nHistorian zehar eskubideak eta hobekuntzak mobilizazioen bidez lortu ditugu, pentsiodunok gure lorpentxoak erdietsi ditugun bezalaxe, eta seguru gaude gero era lortuko ditugula.\nHala ere, badira beste adibide batzuk, soldata igoerak batere borrokarik gabe lortzen dituztenak, hala nola Gipuzkoako Foru Aldundiko Diputatu Nagusia eta goi-karguen soldata igoera lotsagarria. EH Bilduk eta Elkarrekin Podemosek aurkako botoak eman arren, Olano Jn. Diputatu Nagusiak, Gobernu Foraleko jaun-andre diputatuek eta beste goi-kargu foralek bere soldatak %8,5 igo dituzte.\nHorrela, Olanok 2020an 86.079 euro kobratuko ditu. Diputatu foralek 82.000 euro eta zuzendari foralek 76.485 euro. Olano jaunak urtean 7.300 euroko igoera izango du. 800 euroko pentsio baten igoerarekin konparatzen badugu igoera hau, urteko 100, 80 euro, Diputatu Nagusiak normalean emakumea den pentsiodunak jasotzen duena baino 78 aldiz “bakarrik” izango da handiagoa.\nEsan bezala, pentsiodunoi kalean borroka egitea beste erremediorik ez zaigu geratzen errebindikazioak lortzeko eta, horregatik, Araba, Bizkaia, Gipuzkoa eta Nafarroako Pentsiodunen Plataformek otsailaren 13an Gasteizen izandako bileran hainbat ekimen planifikatu zituzten. Adibidez, Urkullu, Pedro Sanchez eta Iglesiasekin aurreikusitako elkarrizketak, beraietara joango diren ordezkariak, seguraski martxoan, nahi dena da aldi berean Instituzio bakoitzaren aurrean elkarretaratze eta manifestazioak egitea. Madrilgo kasuan,k aurreikusi dena da kontzentrazioan estatuko beste pentsiodunen taldeak parte hartzea.\nBUKA DEZAGUN PENTSIO ETA SOLDATEN ARTEKO GENERO ARRAKALAREKIN !\n1080 EUROKO GUTXIENEKO PENTSIOAREN ALDE !\nPENTSIODUNAK AURRERA !


Euskal presoen eskubideak "berehala" errespetzeko eskatu dute ordezkari instituzional askok | Euskal Herria | Berria.info\nOsteguna, 2013ko ekainak 20 - 12:44\nEuskal presoen eskubideak "berehala" errespetzeko eskatu dute ordezkari instituzional askok\nHainbat alkate, zinegotzi, parlamentari eta batzarkidek bat egin dute Herrirak larunbat honetarako plazak betetzeko egindako deialdiarekin.\nBerria.info 2012-05-16 - 15:44:07\nAntiguedad: "PP bakarrik geratzen ari da"\n"Saihestezina eta premiazkoa den erronka batek bildu gaitu: euskal preso politikoen giza eskubideen berehalako errespetuaren eskaerak". Halaxe esan dute lehengo eta gaurko ordezkari instituzional askok, gaur Donostian emandako prentsaurrekoan. "Iraganean ikuspegi eta postura desberdinak izan ditugu presoen aferari buruz. Gaur egun, ordea, premiazkoa ikusten dugu kartzela politika denbora berriei egokitzea, iraganeko irizpideak alboratuz eta giza eskubideen errespetua abiapuntu berri gisa finkatuz".\nEspainiari eta Frantziari egin dizkieten eskaera: presoak Euskal Herrira ekartzea, "bizi osorako zigorra" bertan behera uztea eta zigorra bete duten presoak askatzea, zigorraren 2/3 eta 3/4 beteta dituzten presoak kaleratzea, gaixotasun larriak dituzten presoak ere aske uztea, eta espetxe politika egokitzea.\n"Euskal gizartearen gehiengoaren itxaropena egiazko eta bidezko soluzioetara dago bideratuta. Gatazka betiko konpondu eta haren ondorio guztiei irtenbidea emateko, ezinbestekoa da preso eta iheslarien egoera ere konpontzea", adierazi dute lehengo eta gaurko hainbat alkate, zinegotzi, parlamentari eta batzarkidek.\nBat egin dute Herrira mugimenduak larunbat honetarako hiri eta herrietako plazak betetzeko egindako deialdiarekin.\nLehengo eta gaurko ordezkari instituzional batzuk, Donostian. / ARP


Urretxuko Udala - Bizilagunak\nKultura arteko bazkariak azaroaren 14an itzuliko dira\nKohesio sozialaren, bizikidetzaren, parte-hartzearen eta diskriminaziorik ezaren alde lan egiteko ahaleginean, Urretxuko Udaleko Aniztasun eta Bizikidetza Mahaiak beste urte batez bat egin du SOS Arrazakeria buru duen Bizilagunak izena daraman ekimenarekin, eta auzokideak berriro parte hartzera animatu ditu, pandemiaren ondorioz urtebeteko etenaldiaren ondoren.\nBizilagunak munduko hainbat lekutako bizilagunak elkartzeko eta elkarreragiteko aukerak erraztera bideratutako ekimena da. Gure gizartearen kultura-aniztasuna ospatzeko, harrera hobetzeko eta estereotipoak indargabetzeko modu bat da, hainbat kulturatako jatorrizko pertsonen artean loturak sortuz, herritarren pertzepzioak, jarrerak eta jokabideak aldatzeko helburuarekin. Horretarako, Bizilagunak ekimenak dei egiten die bertako bizilagunei eta etorkin edo errefuxiatuei azaroaren 14an, igandea, arratsaldeko 14:00ak inguruan, bazkaria egiteko biltzeko, modu antolatu eta koordinatuan.\nCOVID-19ak bere horretan jarraitzen duenez, aurten bi modalitateren artean hautatzeko aukera emango zaie parte hartzen duten familiei: beren etxeetan biltzea, ohi bezala, edo, nahiago badute, aire zabalean, parkeetan eta merendalekuetan.\nBizilagunak funtsezko tresna da Urretxuko zurrumurruen aurkako estrategia garatzeko, xenofobia eta arrazakeria prebenitzeko. Urretxu, Arrasate, Ordizia, Donostia, Hernani, Errenteriako udalen eta Tolosaldea mankomunitatearen eta Amher elkartearen elkarlanaren emaitza da, Gipuzkoako SOS-Arrazakeria elkarteak deituta.


3.2.3.3.2. sklearn.ensemble.RandomForestRegressor — scikit-learn 0.15-git documentation\n3.2.3.3.2.1. Examples using sklearn.ensemble.RandomForestRegressor\nclass sklearn.ensemble.RandomForestRegressor(n_estimators=10, criterion='mse', max_depth=None, min_samples_split=2, min_samples_leaf=1, max_features='auto', max_leaf_nodes=None, bootstrap=True, oob_score=False, n_jobs=1, random_state=None, verbose=0, min_density=None, compute_importances=None)¶\n__init__(n_estimators=10, criterion='mse', max_depth=None, min_samples_split=2, min_samples_leaf=1, max_features='auto', max_leaf_nodes=None, bootstrap=True, oob_score=False, n_jobs=1, random_state=None, verbose=0, min_density=None, compute_importances=None)¶\n3.2.3.3.2.1. Examples using sklearn.ensemble.RandomForestRegressor¶


Orozkon eta Lekeition jokatuko dira lehenengo saioak — Udabarria Bertsotan 2020\nBizkaiko Bertsolari Txapelketarako sailkapen fasea bihar hasiko da, irailaren 16an, Orozkoko eta Lekeitioko saioekin. Orozkon Donibane aretoan izango da saioa; Lekeiton, ostera, Azkue aretoan. Biak hasiko dira 18:30ean.\nOrozkoko saioa Donibane aretoan izango da, 18:30ean. Bertsolariak, hauek:\nAsier Galarza Gara\nIker Garitagoitia Astigarraga\nSaioan gaiak ematen Oier Iturralde Fernandez ‘Atano’ ariko da. Epaimahaia, ostera, hurrengoek osatuko dute: Alaitz Etxanobe Bereziartua, Graxi Arregi Leonardo eta Jurgi Fuentes Goikoetxea. Idazkari beharretan, Itziar Basterretxea Olarreaga ariko da.\nLekeitioko saioa Azkue aretoan izango da, 18:30ean. Bertsolariak:\nJokin Castaños Gonzalez\nSaioan gaiak ematen Amaia Ugalde Begoña ariko da. Epaile lanetan, ostera, Ander Arrien Aspiazu, Leire Etxebarria Gaztelu eta Mirari Azula Aurrekoetxea ariko dira. Idazkari beharrak Karmele Gisasola Zenikazelaiak egingo ditu.\nSaioei zein parte-hartzaileei buruzko informazio gehiago webgune honetan topatuko duzue.


Filatelia eta numismatika Santiago de Compostelaen\nFilatelia eta numismatika en Santiago de Compostela\nZigilu, moneta eta billeteen salmenta eta enkanteak. Filatelia-gaiak eta -materiala. Filatelia eta numismatika Santiago de Compostelaen\nHiri-arropa Matrioska Tenda\nPeritu tasatzaileak Agrosa, perito judicial...\nArropa-dendak Boutique Charol Santiago\nAbokatuak ABOGADO URBANISTA EN...\nVinotecas Galopín Cantina, en...\nModako arropa Ruliña moda, ropa de...\nMultidendak Tienda 'De Noche 24...\nKosmetika Distribuidor Productos...\nAlbaitari-klinikak Clínica Veterinaria...\nDantza-eskolak Centro StarBen\nTurismoa Hostal La Salle -...\nAluminio-arotzeria ALUCOHOGAR, carpintería...\nIleordeak eta ile-luzapenak Bolatokiak Zapata-dendak Josteko makinak Ile-apaindegiak Estankoak Jatetxeak Hiri-arropa Zaharberritze-lantegiak Taberna eta kafetegiak Ostatua Filatelia eta numismatika Sukaldeko eta bainugelako altzariak Esoterismoa Dantzalekuak eta pubak Modako arropa Familia-plangintza Eramateko janaria Oinetakoen konponketa Arropa-dendak Neurri handiak Hortz-klinikak\nPrezioa: Consultar Aloe Ever-Shield\nPrezioa: kontsultatu Cuidado Facial\nPrezioa: 4,31 € Aloe Lips con jojoba\nPrezioa: Consultar Carta CasaTato\nPrezioa: 21,81 € Aloe-Jojoba Condiotioning Rinse\nPrezioa: Consultar Sonya Skin Care\nPrezioa: Consultar curro\nPrezioa: Consultar Aloe Pro-Set\nPrezioa: 28,50 € Zumo de Aloe Vera\nPrezioa: Consultar Orientación\nPrezioa: Consultar Bebida antioxidante\nPrezioa: 6,06 € Avocado Face & Body Soap\nPrezioa: kontsultatu Pdfs 2\nPrezioa: 20,51 € Complemento con Ginseng y Chia dorada\nPrezioa: Consultar Crema Solar y AutoBronceador


Baldintzen aldaketak Pantailetan estalduraren aurkako estaldura duten MacBookak konpontzeko | Mac-ekoa naiz\n9to5Mac-en arduradunak txosten baterako sarbidea izan dute Applerena eta konpainia estatubatuarrak baimendutako zerbitzu-hornitzaileei zuzendua. Bertan gogoratzen dute 12 hazbeteko MacBook eta Retina MacBook Pro modeloak oraindik konpontzen ari direla eta kasu batzuetan pantailaren islaren aurkako estaldurarekin arazoak izan dituztela. Badirudi arazo hau izan duten erabiltzaile guztiak ez direla zerbitzu teknikora joan bere konponketarekin aurrera. Ba hori edo hori ez da arazoa agertu, baina ona da jakitea oraindik denbora dagoela, programan aldaketak egon badira ere.\n2015ean Applek konponketa programa berri bat iragarri zuen 12 hazbeteko MacBook eta Retina MacBook Pro modeloetarako. Izan zutenentzat pantailan islatzen duen estaldurarekin arazoak. Arazoa oso komentatua zegoenedo sare sozialetan, Interneteko foroetan Applerena barne, eta hau bezalako hedabide espezializatuetan. Applek kaltetutako pantaila horiek konpontzeko denbora luzatu zuen.\nOrain, Apple-ren barne-txosten bat sartu da Apple-k baimendutako zerbitzu-hornitzaileei ordenagailu-eredu hauek oraindik konpontzen ari direla gogoraraziz. Logikoa denez, pantailen islaren aurkako estalduraren arazoa eragiten dutenei bakarrik. Konpainiak konponketa-programaren politika eguneratu zuen 0eko urtarrilaren 4an. Isilen aurkako estalduraren arazoa duten 2021 hazbeteko MacBook edo MacBook Pro modeloak aipatzen dira orain. Appleri postaz bidaliko zaizkio konponketa amaitzeko.\nBarne ohar honek zera dio horrek itxaronaldia handitu dezake kasu gehienetan. Ez dago argi zergatik Applek bere politika aldatzea erabaki duen. MacBookak postaz bidaltzea eskatzea stockeko osagaien faltagatik edo pandemiaren ondorioz izan daiteke.\nArtikuluaren bide osoa: Mac-ekoa naiz » Apple » Berri » Pantailetan islapenaren aurkako estaldura arazoak dituzten MacBook-ak konpontzeko baldintzen aldaketak\nAnalista batzuen arabera Applek aurten ez du 3 mila milioi izatera iritsiko